Nemačka: Nećemo ostaviti Ukrajinu na cedilu, nastavićemo sa izolacijom Rusije - 04.03.2022, Sputnik Srbija\nNemačka: Nećemo ostaviti Ukrajinu na cedilu, nastavićemo sa izolacijom Rusije\nZapad neće prepustiti Ukrajince sudbini, uključujući i one koji traže utočište van svoje domovine, izjavila je ministarka spoljnih poslova Nemačke Analena Berbok... 04.03.2022, Sputnik Srbija\nZbog učestalih hakerskih napada i ometanja sajta Sputnjik Srbija i naših kanala na Fejsbuku i Jutjubu, sve vesti pratite i na kanalu Sputnjik Srbija na Telegramu, koji niko ne može da ugasi, a sve video sadržaje na platformi „Odiseja“ (odysee.com).Ona je dodala da su pomoć ljudima i humanitarna pomoć podjednako važni kao i materijalna podrška i dosledno uvođenje sankcija bez presedana „kojima smo odgovorili na akcije ruske vlade poslednjih dana“.Prema rečima Berbokove, Rusiji preti globalna izolacija ukoliko nastavi sa svojom politikom u Ukrajini.„Kao i nedavno i Njujorku, nastavićemo politički i ekonomski da pokazujemo ruskom lideru Vladimiru Putinu da će, ukoliko nastavi sa tom politikom, morati da računa na jedinstvene akcije i globalnu izolaciju Rusije. On uništava i svoju zemlju“, napomenula je šefica nemačke diplomatije.Podsetimo, u Briselu će danas biti održan vanredni sastanak ministara spoljnih poslova zemalja EU, kao i NATO-a u vezi sa Ukrajinom.\nrusija, kriza u ukrajini, ukrajina, nemačka, analena berbok\n© Press-služba MID RF / Uđi u foto-galerijuNemačka ministarka spoljnih poslova Analena Berbok\nZapad neće prepustiti Ukrajince sudbini, uključujući i one koji traže utočište van svoje domovine, izjavila je ministarka spoljnih poslova Nemačke Analena Berbok uoči odlaska u Brisel.\n„U ovoj situaciji želimo da još jednom nepogrešivo napomenemo danas u Briselu, u krugu NATO-a, kao i u EU i G7, da nikada nećemo prepustiti Ukrajince sudbini. Ni one koji brane svoju zemlju na licu mesta, ni one koji traže azil van svoje otadžbine i računaju na našu podršku u tome“, poručila je ministarka.\nOna je dodala da su pomoć ljudima i humanitarna pomoć podjednako važni kao i materijalna podrška i dosledno uvođenje sankcija bez presedana „kojima smo odgovorili na akcije ruske vlade poslednjih dana“.\nPrema rečima Berbokove, Rusiji preti globalna izolacija ukoliko nastavi sa svojom politikom u Ukrajini.\n„Kao i nedavno i Njujorku, nastavićemo politički i ekonomski da pokazujemo ruskom lideru Vladimiru Putinu da će, ukoliko nastavi sa tom politikom, morati da računa na jedinstvene akcije i globalnu izolaciju Rusije. On uništava i svoju zemlju“, napomenula je šefica nemačke diplomatije.\nPodsetimo, u Briselu će danas biti održan vanredni sastanak ministara spoljnih poslova zemalja EU, kao i NATO-a u vezi sa Ukrajinom.\nBizarne sankcije Zapada: Nakon mačaka nepoželjan i hrast slavnog ruskog pisca\n4 Mart, 00:55


Od poslednjeg izveštaja do 15 časova 25. marta testirani su uzorci 245 osoba od kojih je 81 pozitivno i 164 negativno na novi koronavirus.\nU nacionalnoj referentnoj laboratoriji Instituta Torlak testirano je ukupno 1.161 ljudi koji su ispunjavali kriterijume definicije slučaja.\nEpidemiolg Predrag Kon izjavio je na redovnoj konferenciji za novinare da od 203 pacijenta, koliko je ukupno hospitalizovano, njih 14 je u KC Vojvodina, 18 u KC Niš, 16 u KC Kragujevac, 12 na Infektivnoj klinici KC Srbije, dok je 131 pacijent smešten u KBC „Dragiša Mišović”, 10 pacijenata na Klinici za pulmologiju, a dva u bolnici u Valjevu.\nZamenica direktora Instituta za javno zdravlje „Dr Milan Jovanović Batut“ Darija Kisić Tepavčević najavila je da će se na konferencijama za novinare redovno dati informacije o topografskoj distribuciji obolelih, navodeći da je virus sada prisutan među stanovnicima 21 grada. Ona je saopštila da je, od ukupno potvrđenih slučajeva koronavirusa, najviše zaraženih u Beogradu – 158, Nišu 40 i Valjevu 38.\nZatim, rekla je, slede Novi Sad sa 21 obolelim, Čačak sa 13, Kragujevac sa 12, Kruševac i Ćuprija sa po 10, a jednocifren broj obolelih imaju Kikinda, Vranje, Užice, Požarevac, Zaječar i Pančevo.\nPo jednog obolelog imaju Vrnjačka Banja, Temerin, Sombor, Bačka Topola, Sremski Karlovci, Zrenjanin i Leskovac, precizirala je Kisić Tepavčević.\nPrema ovim zvaničnim podacima u Bečeju nisu evidentirani slučajevi zaraženih Covidom-19, ali po informacijama novinara Bečejskog mozaika na teritoriji opštine ima građana koji se nalaze u samoizolaciji, jer su se vratili iz inostranstva.\nKisić Tepavčević je na konferenciji za novinare rekla da se većina zdravstvenih radnika u Srbiji koji su zaraženi koronavirusom zarazila van zdravstvenih ustanova, ali nije precizirala koliko je zaraženih među medicinskim osobljem.\nPredrag Kon je govorio i o osposobljavanju prostorija Beogradskog sajma za hospitalizovanje pacijenata zaraženih koronavirusom, rekavši da prestaje kućna izolacija, ali da ne prestaje kućna samoizolacija. Kon je naveo da se kućna izolacija sprovodi u odnosu na nekoga ko je pozitivan, dok je samoizolacija „zaštitna“ i odnosi se na nekoga ko je imao kontakt sa nekim ko je zaražen.\nOn je ocenio da prostor na Beogradskom sajmu „na prvi pogled deluje kao da želi da odbije nekoga od izolacije“.\nPrema njegovim rečima, neophodno je odvojiti osobe koje su pozitivne na taj virus i rekao da je prostor na sajmu „upristojen“ i da „liči na jedan smeštaj koji je prihvatljiv“.\nDodao je da osoba koja ode u izolaciju štiti svoju porodicu, jer dok je osoba, pozitivna na koronavirus, u svom stanu „mora da ima posebne uslove“, koji, kako je ocenio, „nisu za sada bili dovoljni“.\nKon je to rekao odgovarajući na pitanje novinara šta će se desiti ukoliko bi na taj virus bila pozitivna osoba koja je samohrani roditelj ili ukoliko bi oba roditelja bila pozitivna da li bi bili hospitalizovani i šta bi se dogodilo sa decom.\nOn je rekao da se „ne sme dogoditi“ da dete ostane samo kao ni da se hospitalizuju roditelji čija deca nemaju gde.\nB.M. (Izvor: Beta, VRS)\nViše iz ove kategorije « Ministarstvo zdravlja: Koronavirus odneo četvrtu žrtvu u Srbiji\tZaštitnik građana: Osobe sa invaliditetom među najugroženijima »


Časopis Industrija :: Beč ispod Beča\nBeč ispod Beča\nU Beču se godišnje organizuje 11.000 iskopavanja. Najstarije iskopavanje u Beču zabeleženo je 1831. godine. Iako se najčešće kopa na dubini od 30 metara, najdublje iskopavanje izvršeno je na 605 metara. Centralni katastar o cevovodima (ZLK) prikazuje pregled podzemnih cevi i postrojenja u javnom prostoru Beča.\nOvakva baza podataka omogućava detekciju objekata pod zemljom, čak i ako se vremenom situacija u infrastrukturi promeni.\nCentralni digitalni katastar o cevovodima\nTopografska osnova bečkog centralnog katastra predstavlja višenamensku kartu o podzemnom prostoru koji se koristi u oblasti javnih saobraćajnih površina. U cevovodima se ne beleže samo cevovodne rute, već i podzemne građevine i druge prepreke, kao što su sidre ili šipovi na koje mogu da naiđu izvođači radova.\nOvaj projekat se vrši u saradnji sa nadzornim organima i operaterima koji digitalno evidentiraju vodove, kablove ili kanale sa preciznim položajima i visinom, i obezbeđuju podatke.\nZanimljivo je što se ovako sakupljeni podaci koriste u upravljanju podzemnim prostorom i što se tako pronalaze slobodni prostori koji se iskorišćavaju za nove instalacione rute. Primera radi, na katastarskom planu fotografije broj 1 mogu se videti različite boje kojima su obeležene sve podzemne rute kojima se u Beču pružaju najrazličitije komunalne usluge: jarko plava boja – vodovodne cevi, žuta – gas, crvena – daljinsko grejanje, zelena – naftovod, smeđa – kanalizacija, ružičasta – struja, narandžasta – električni upravljački vod, jarko zelena – telekomunikacije, ljubičasta – podzemni radovi, tirkizno plava – prazan cevovod.\nSve izmene i podaci o novim cevovodima i postrojenjima moraju se, počev od 1. juna 1999. godine dostaviti gradu u digitalnom obliku, čime se garantuje da novopostavljeni objekti neće biti zaboravljeni u podzemlju Beča. Od 2004. godine ove su odredbe precizirane i njihovim tačnim položajem, dubinom i uputstvima za merenje novih objekata, kao i način čuvanja ovih informacija.\nCilj ovog projekta je zajednički grafički prikaz i digitalno upravljanje postrojenjima u javnom prostoru. Prednosti ovakve baze podataka su ubrzanje i pojednostavljenje procedura za izdavanje „Odobrenja za iskopavanje“, mogućnost neposrednih informacija o podzemnom prostoru tokom planiranja projekata i građevinskih radova, brza procena stepena razvijenosti konkretne imovine, kao i lakša identifikacija ugroženih objekata u slučaju kvara.\nUz pomoć centralnog digitalnog katastra, 2005. godine formirana je služba informacija bečkog Magistratskog odeljenja zaduženog za upravljanje i obnovu ulica.\nKonstrukcija cevovoda bez kopanja kanala i rovova\nCevovod javnog preduzeća „Bečki vodovod“ postavljen u gradskoj zoni, dugačak je 3.000 kilometara, što je za 214 kilometara duže od ukupne mreže bečkih gradskih ulica.\nNajstarije cevi u Beču imaju preko sto godina pri čemu njihovo zrelo doba ne igra toliko važnu ulogu koliko samo stanje u kome se nalaze cevi. Upravo to se dokumentuje pored drugih važnih podataka o odgovarajućim delovima cevovoda.\nPored održavanja, sanacije i ponovnog postavljanja cevi, Bečki vodovod se bavi inovativnim načinima rada, naročito kada je u pitanju postavljanje i konstrukcija cevovoda bez rovova.\nU Beču se, u saradnji sa Tehničkim univerzitetom u Gracu, primenjuje softver koji na osnovu podataka prikupljenih u sistemu procenjuje potrebu za obnavljanjem cevi.\nTakvi alati omogućavaju da se redovno održavanje i sanacija cevi strateški vrše, sa ciljem da na mreži ne dođe do većih gubitaka vode. Neprekidna sanacija cevi u Beču dovela je do umanjenja gubitaka sa 25 odsto 1970-ih godina prošlog veka do svega 8 odsto 2014. godine.\nTakođe, poslednjih godina je uobičajeno da se kvarovi na vodovodnoj mreži ustanove dronovima, a ne kopanjem, čime se značajno štede troškovi i sprečavaju duge izmene i gužve u saobraćaju koje neminovno nastaju pri većim uličnim radovima.\nZa sanaciju cevovoda koriste se različite tehnike bez kopanja rovova i kanala: „berstlining“ (proširenje starih cevi istovremenim uvlačenjem novih cevi bez umanjenja dimenzija), „rohrlining“ (uvlačenje novih cevi malog prečnika u uglavnom očišćene postojeće stare cevi) i „u-lining“ (uvlačenje u staru cev uz zagrevanje i polaganje cevi uz stari unutrašnji zid cevi).\nOvakva konstrukcija cevovoda ima dve glavne prednosti: smanjenje emisije ugljen-dioksida budući da se odlaže znatno manja količina iskopanog materijala i uštedu sredstava, budući da ponovna izgradnja kolovoza nakon sanacije cevovodne mreže uzrokuje 30 odsto troškova u milionskim gradovima.\nKraće vreme rekonstrukcije cevovoda pomoću novih metoda omogućava bolji kvalitet života. Najzad, ovakve sanacije ne utiču na lokalni saobraćaj u onoj meri kao što je to slučaj sa konvencionalnim sistemom kopanja kanala.\nU Beču se više od 20 odsto svih sanacija cevi obavlja tehnikama bez kopanja rovova i kanala.\nPočev od 1946. godine, Beč vodi arhivu svih sanacija, iskopavanja i radova na cestama koja se godišnje redovno ažurira i putem koje su umrežena različita Magistratska odeljenja u gradu.\nIzvor: Eurocomm-PR Beograd Predstavništvo Grada Beča


Senator Morozov: „Severni tok 2“ će biti izgrađen bez obzira na američke sankcije - 11.08.2020, Sputnik Srbija\nGasovod „Severni tok 2“ će biti završen uprkos mogućim novim američkim sankcijama“, izjavio je ruski senator Oleg Morozov za Sputnjik. 11.08.2020, Sputnik Srbija\nrusija, svet, vesti, gasovod, oleg morozov\nGasovod „Severni tok 2“ će biti završen uprkos mogućim novim američkim sankcijama“, izjavio je ruski senator Oleg Morozov za Sputnjik.\n„Severni tok 2“ nema realnu alternativu za niz evropskih zemalja. Stoga će, uprkos svim poteškoćama, projekat biti doveden do kraja“, naglasio je Morozov.\nSenator je objasnio da je za Nemačku odustajanje od „Severnog toka 2“ jednako gubitku „milijardi evra iz budžeta, kojima će oni platiti američke ambicije“.\n„Malo je verovatno da će Nemci to učiniti, imajući u vidu celokupni kontekst njihovih trenutnih odnosa sa Vašingtonom“, zaključio je on.\nNemački „Uniper“, jedan od evropskih partnera „Severnog toka 2“, saopštila je da smatra da postoji mogućnost da bi projekat izgradnje gasovoda, zbog očekivanih novih američkih sankcija, mogao da bude odložen ili da se uopšte ne završi.


Beta 16. novembra 2015. 16:00\nPredsednik građanske inicijative Srpska lista Slavko Simić ocenio je danas da će Zajednica srpskih opština biti formirana i pored političke nestabilnosti na Kosovu.\nSimić je za agenciju Beta kazao je da su tu nestabilnost proizvele političke stranke kosovkih Albanacai da ona nije zaobišla ni Srbe.\nOn je izrazio nadu da je sve što se dešava u poslednje vreme na Kosovu samo deo dnevnopolitičke borbe političara Albanaca i dodao da mu je žao što ta borba šalje „destruktivnu poruku o Briselskom sporazumu i što se tako daje prostora za manipulaciju i opstrukciju“.\n„Našem narodu na Kosovu i Metohiji poručujem da ne treba da se obazire na ovakva dešavanja, kao i to da ne budu deo spinovanja i manipulacije. Mi imamo našu misiju i naš cilj koji smo pokazali i našim koalicionim partnerima i međunarodnoj zajednici. Briselski sporazum je veliki ispit za sve nas. Ko padne na ispitu, taj će snositi posledice“, rekao je Simić, koji je i šef poslaničkog kluba Srpske liste u Skupštini Kosova.\nUpitan kako će se ponašati članovi Srpske liste, ako Sporazum o osnivanju ZSO ne bude sproveden, Simić je rekao da je Sporazum bio doveden u pitanje još kada je iz Vlade Kosova isključen bivši predsednik te koalicije Aleksandar Jablanović zbog izjave da su divljaci oni Albanci koji su kamenjem gađali Srbe koji su pokušali da posete Đakovicu.\n„Mi smo tada izašli iz Skupštine i vlade i taj bojkot je trajao dva meseca.To jeste bila jasna poruka našim koalicionim partnerima da se takvi jednostrani potezi ne smeju dešavati. Naš izostanak u Skupštini i vladi najviše je osetila srpska zajednica, jer mi preko Skupštine i Vlade Kosova imamo mehanizme upravljanja i odlučivanja. Ljudi iz srpske zajednice rukovode ministarstvima, a naši poslanici utiču na pravnu regulativu unutar Skupštine“, kazao je Simić.\nNa ponovljeno pitanje šta ukoliko sporazum o ZSO ne bude sproveden, jer ga je za sada Ustavni sud Kosova suspendovao, a i umereniji političari kosovskih Albanaca traže redefinisanje razgovora sa Srbijom, Simić je odgovorio da je jedan od glavnih ciljeva Srpske lliste formiranje ZSO.\n„Ono čega se mi pridržavamo, to je medjunarodni sporazum, za koji mislim da ne sme biti doveden u pitanje. Očekujem da Ustavni sud Kosova donese pozitivnu odluku po pitanju Sporazuma o ZSO. Ili da odbaci predlog o razmatranju kao da to nije ustavno pitanje i da taj sporazum vrati Vladi i Skupštini Kosova, jer po članu 113 Ustava Kosova, predsednica Kosova nema pravo da međunarodni sporazum pošalje Ustavnom sudu na mišljenje“, odgovorio je Simić.\nOn je rekao da na kraju očekuje da Vlada Kosova donese uredbu u vezi sa sporazumima koji su postignuti u Briselu i da ta uredba, posle izrade Statuta za ZSO, bude razmatrana na Ustavnom sudu Kosova, jer vlada na to ima pravo.\nPrema njegovim rečima, statut ZSO biće završen do 25. decembra.\n„Nadam se da će na visokom političkom nivou u Briselu biti doneta pozitivna odluka po pitanju tog statuta, jer znam da njegovu izradu prate Beograd, Priština i međunarodni prestavnici“, rekao je Simić.Dogovor o ZSO postignut je 25. avgusta, ali je kosovska opozicija više puta bacila suzavac u parlamentu zahtevajući da on bude poništen. Potom je kosovska predsednica Atifete Jahjaga zatražila od Ustavnog suda da oceni ustavnost sporazuma što je u Srbiji ocenjeno kao opstrukcija dogovora.


Eurobasket: Košarkašice BiH se plasirale na kvalifikacijski turnir za SP – Jedinstvena Bosna i Hercegovina\nObjavljeno\t 26. Juna 2021. od strane\thaler / Nema komentara na Eurobasket: Košarkašice BiH se plasirale na kvalifikacijski turnir za SP\nKošarkaška reprezentacija BiH je pobijedila Švedsku u susretu za plasman od petog do osmog mjesta.\nSelekcija BiH je pobjedom zaključila nastup na Eurobasketu (Fena)\nŽenska košarkaška reprezentacija Bosne i Hercegovine pobijedila je selekciju Švedske sa 82:63 u susretu za plasman od petog do osmog mjesta na Evropskom prvenstvu u Španiji i Francuskoj.\nKošarkašice BiH ubjedljivom pobjedom u Valenciji osigurale su plasman na kvalifikacijski turnir za Svjetsko prvenstvo koji će biti održan u februaru sljedeće godine.\nReprezentacija BiH dominirala je tokom gotovo cijele utakmice iako selektor Goran Lojo ni danas nije mogao da računa na Maricu Gajić i Irenu Vrančić.\nI u ovoj utakmici reprezentaciju BiH vodila je Jonquel Jones, koja je odigrala “simultanku” u prvoj četvrtini u kojoj je postigla 19 od 25 poena reprezentacije BiH koja je već nakon prve četvrtine imala 15 poena prednosti, tvrdi Fena.\nJones postigla 34 poena\nReprezentacija BiH ovim susretom završila je učešće na Evropsko prvenstvu.IZVOR: AGENCIJE


Dortmund dobio "pojačanje" pred duel sa Liverpulom - Sportske.net\nDortmund dobio "pojačanje" pred duel sa Liverpulom\nNemačka ekipa će u prvi susret četvrtine finala Lige Evrope ući jača za trojicu fudbalera koji su bili pod znakom pitanja zbog povreda.\nLiverpul ima "novog Sterlinga"U susret letnjoj pijaci - Ko će čuvati mreže Čelsija i Liverpula naredne sezone?Neki novi klinci stižu u Premijer ligu!Zanimljivo - Ko u Bundesligi troši najviše novca za usluge trenera?Dve decenije od najboljeg meča u istoriji PL\nMats Humels, Sokratis Papastatopulos i Ilkaj Gindogan pojavili su se danas na treningu "Milionera". Sva trojica su uspešno odradila prvi trening nakon povreda, svega nešto više od 48 sati pred duel Lige Evrope sa ekipom, njhovog bivšeg trenera, Jirgena Klopa.\nŠtoperski tandem Sokrtais - Humels, propustio je pobedu njihove ekipe rezultatom 3:2 protiv Verder Bremena za vikend, a i vezista Gindogan nije bio u sastavu ali on je van terena znatno duže od gore-pomenute dvoijce zbog problema sa povredom stopala.\nKapiten Borusije, Humels, propustio je meč 28. kola Bundeslige zbog istegnuća lista, dok je grčki defazivac imao stomačnih tegoba.\nSven Bender i Matijas Ginter su ih odmenili na pozicijama centralnih bekova u meču sa Bremenom ali mogu da se zahvala Kagavi, Obamejangu i Adrijanu Ramosu koji su svojim pogotcima bili najzaslužniji za trijumf koji im je došao kao sjajna uvertira pred duela sa engleskim Liverpulom koji je na programu u četvrtak uveče.


Digitalna transformacija je budućnost SME - Ekonomija - Dnevni list Danas\nPočetna » Vesti » Ekonomija » Digitalna transformacija je budućnost SME\nOkončana prva runda "Projekta digitalizacije", koji finansira USAID\nM. O.20.09.2021. 11:24\nDigitalna transformacija i elektronska trgovina je budućnost za male biznise, a 50 preduzeća iz Srbije, Severne Makedonije i sa Kosova i Metohije imalo je sreću da učestvuje u Projektu digitalizacije koji je finansirala USAID u kom su imali prilike da dobiju besplatne savete konsultanta i strategije uvođenja ICT alata u svoje poslovanje, ali i sredstva za implementaciju informatičkih rešenja.\nNa završnom događaju ovog projekta „Digitalna tranformacija – Ključ uspešnog poslovanja – Rezultati projekta Put digitalizacije“ predstavljen je projekat, njegovi učesnici, ali je najavljena i nova runda finansiranja.\nProjekat „Put digitalizacije“ sprovodi konzorcijum koji čine MASIT (Severna Makedonija) u partnerstvu sa STIKK-om (Kosovo) i ICT Netom (Srbija), a koji finansira USAID-ov projekat za ekonomski razvoj, upravljanje i rast preduzeća.\nGlavni cilj ovog projekta je da se podrže mala i srednja preduzeća iz ciljanih lanaca vrednosti, sveže i prerađeno voće i povrće, odeća i tekstil, prerada drveta i eko, seoski i avanturistički turizam i da im se pomogne da se upoznaju sa prednostima digitalne transformacije.\nKonsultanti su analizirali njihov trenutni nivo digitalne transformacije i napravili strategije digitalne transformacije koje identifikuju potrebna IT rešenja i na kraju daje finansijsku podršku za kupovinu IT rešenja u cilju poboljšanja njihovih poslovnih aktivnosti\nRozalija Vasilevska Karčicka, regionalni ekonomski specijalista za rast USAID-a, poručila je da se uskoro može očekivati drugi krug poziva firmama za učešće u ovom projektu.\n„Projekti za ekonomski razvoj, upravljanje i rast preduzeća na regionalnom nivou su dobri jer imaju sinergetske efekte i omogućavaju saradnju prekograničnih partnera. Digitalna transformacija i e-komerc je budućnost za male biznise, a preduzeća na Zapadnom Balkanu su prihvatila ovo. U projektu učestvuje 50 kompanija iz S. Makedonije, Kosova i Srbije i u okviru projekta prihvatili su doigitalne strategije, razvili elektronsku trgovine i dobili vebsajtove“, ocenila je Vasilevska.\nPrema rečima Anite Nikove iz MASIT-a digitalizacija malih biznisa omogućava smanjenje i fiksnih i operativnih troškova, korišćenje ICT alata omogućava da imaju bolji uvid u kupce i što je najvažnije da postanu bolji izvoznici.\nPreduzeća koja su bili korisnici projekta dobila su pre svega besplatne konsultante koji su analizirali biznis procese, kompanijske potrebe i izazove i kreirali IT strategije, svakom prema meri. USAID je finansirao i instalaciju IT rešenja, poput CRM, ERP i DMS za šta je išlo do 3.000 dolara po preduzeću, dok je za izradu vebsajtova i postavljanje onlajn prodavnica izdvajano do 1.500 dolara po preduzeću.\nNajviše tražena pomoć bila je izrada veb-sajtova i e-prodavnica što je i razumljivo jer je najveći deo projekta protekao u vreme pandemije kada su firme shvatile da moraju da budu prisutne na internetu da bi kreirale prihode.\nMarina Blagojević iz ICT Neta istakla je da su kompanije koje su učestvovale po pravilu bile posvećene održivoj proizvodnji.\n„Oni su socijalno odgovorni, posvećeni proizvodnji bez otpada i pokušavaju da unaprede poslovanje na svaki način“, ocenila je Blagojević.\nJedna od firmi iz Srbije koja je iskoristila pomoć USAID-a je i Radanska ruža iz Lebana. Firma koja proizvodi ajvare i džemove po tradicionalnim receptima uspela je da se modernizuje i digitalizuje.\nPredrag Stošić iz Radanske ruže ocenio je da kao rezultat projekta imaju sjajan i efikasan veb-sajt i povećanje onlajn prodaje.\n„Drugi efekat je da smo istrenirali jednog zaposlenog da radi na veb-sajtu. To je jeftinije za nas, jer smo ranije plaćali spoljne eksperte za svaku promenu na sajtu“, istakao je on.\nŽeljko Spasenić, predavač na FON-u i jedan od konsultanata na projektu, predstavio je neke odlike tržišta internet prodaje u Srbiji i regionu.\n„Tržišni potencijal ograničen je brojem korisnika interneta. Penetracija interneta u Srbiji je oko 86 odsto što je dosta, ali manje od Zapadne Evrope. Ipak procenat ljudi koji kupuju onlajn je dvostruko manji. Dok u Srbiji oko 38-39 odsto ljudi (2019.) kupuje preko interneta u Zapadnoj Evropi je to oko 80 odsto. Što se tiče regiona prema UNCTAD e-komerc indeksu Srbija je najrazvijenija u internet trgovini. Ako je nešto pozitivno u pandemiji, to je onda efekat na elektronsku prodaju koja se u Srbiji udvostručila. Ne možemo očekivati isti rast prodaje naredne godine, ali se očekuje rast od osam odsto. Najprodavaniji proizvodi preko interneta bili su igračke, garderoba, nameštaj i kućni aparati“, istakao je Spasenić dodajući da je pojedinačna kupovina bila ispod 50 evra.


pink.rs | Vučević: Promena u SNS će biti, posle izbora mnogo novih ljudi\nKako je rekao, posle sedam godina na vlasti, sigurno da ima pojedinaca koji nemaju više snage i kondicije da nastave dalje, analiza rada mora da postoji i da kreće od lokala pa nadalje.\n- Mi smo uvek u fazi procene, analize i kontrole - rekao je Vučević i dodao da i danas ide u obilazak nekih sela u Vojvodini, jer, kako ističe, ako stranka želi da zadrži energičnost i potentnost - to je neophodno.\nStranka mora da "luftira" svoje redove i otvara vrata mlađima, to je preduslov ozbiljne političke orjentacije, rekao je Vučević Mislim da ćemo posle izbora videti mnogo novih ljudi, koji su tu čekaju, žele priliku koju im treba dati, zaključio je Vučević.\nGradonačelnik Novog Sada Miloš Vučević rekao je danas da je podrška Egzitu istovremeno i podrška srpskoj privredi, jer, kako je naveo, korist od takvog događaja iznosi 10 miliona evra, što je direktna zarada našoj privredi. Vučević je rekao da je na Egzit došlo preko 60 hiljada gostiju iz 90 država i to je "baš reprezentativno i dobro za celu Srbiju". Sve dobro ide, naveo je Vučević i dodao da se, na žalost, dogodio i tragičan događaj, jer je preminuo grčki državljanin zbog konzumiranja opijata. Prema njegovim rečima, sve mere se preduzimaju, od organizatora, MUP i Grada, ali, naglašava, ako neko ne vodi računa o sebi, teško može da se tako nešto spreči i apelovao je na posetioce da uživaju u muzici i da ne koriste takve stvari. Vučević je naglasio da Egzit nisu samo četiri dana, već da cele godine traju pripreme, od lokalnog nivoa do države, da bi sve kako treba četiri dana funkcionisalo. Egzit je i ove godine okupio vrhunske bendove, di džejeve, ima vrhinski ambijent, ozvučenje, svi hoteli i hosteli su rasprodati, sva očekivanja su premašena, rekao je Vučević. -To je brendiranje Novog Sada i Srbije, imamo puno pluseva od takvog događaja, a 2020. biće 20 godina Egzita, kada ćemo pripremiti i to da proslavimo - rekao je on. Novi Sad, koji se našao na svetskom sajtu za putovanja Lonli Planet na poziciji tri, imaće, prema očekivanjima ove godine pola miliona noćenja, naveo je Vučević.


Podrška Univerzitetu Crne Gore od Evropske federacije udruženja medicinskih sestara\n/ Rektorat /Vijesti /Podrška Univerzitetu Crne Gore od Evropske federacije udruženja medicinskih sestara\nEvropska federacija udruženja medicinskih sestara (EFN) podržala je u potpunosti, u otvorenom pismu, stav Senata Univerziteta Crne Gore koji se odnosi na Odluku Vlade Crne Gore o studijskom programu Visoka medicinska škola Medicinskog fakulteta, od 2. juna, 2017. godine.\nPismo koje potpisuje generalni sekretar Paul De Raeve prenosimo u cjelosti.\nBrisel, 23. juna 2017. godine\nPredmet: Obrazovane medicinskih sestara u Crnoj Gori u procesu pregovora za pristupanje Evropskoj uniji\nEvropska federacija udruženja medicinskih sestara (EFN) dobila je informaciju od članice naše asocijacije - Udruženja medicinskih sestara i babica Crne Gore (NUMSBCG) – da Vlada Crne Gore priprema promjene u obrazovanju medicinskih sestara na nacionalnom nivou. Takođe, Evropska federacija je svjesna da je Crna Gora u procesu pristupanja Evropskoj uniji.\nOsiguranje adekvatnog obrazovanja i kvalifikacija za medicinske sestre opšte njege i pružanje prilike da se unaprijedi ova profesija su ključni u garantovanju održivosti zdravstvene radne snage i osiguranju da se mladi ljudi voljno odlučuju za karijeru medicinske sestre. Ključno je da vlade članica EU obezbijede da njihovi zdravstveni sistemi imaju neophodnu radnu snagu sa neophodnim kompetencijama, kako bi se obezbijedile visokokvalitetne i bezbjedne zdravstvene usluge. Ovo se odnosi i na vlade zemalja koje su u procesu pristupanja.\nTakođe, naučno je dokazano da podizanje standarda u obrazovanju ovog kadra vodi ka boljim stopama zaposlenosti, čineći ovu profesiju privlačnijom i dajući bolje rezultate po pacijente! Realnost je da je velika većina EU članica već uspostavila mehanizme u cilju obezbjeđivanja najmanje 12 godina opšteg obrazovanja ili ekvivalentno za upis u školu za medicinske sestre i gotovo svi su uspostavili programe na nivou univerziteta.\nVažno je imati na umu zakonski obavezujuću EU Direktivu 2005/36/EC (dopunjenu Direktivom 2013/55/EU) o zajednički priznatim stručnim kvalifikacijama i posebno član 31 koji definiše niz od osam vještina kao minimalan uslov obrazovanja za sestre odgovorne za opštu njegu, koji svaka sestra u EU mora biti sposobna da ispuni samostalno. Neispunjenost uslova definisanih u Direktivi snosi ozbiljne zakonske posljedice za državu članicu, počevši od Evropske komisije koja ocjenjuje nacionalno zakonodavstvo i zatim započinje postupak za utvrđivanje kršenja za one zemlje koje još nijesu prenijele Direktivu u nacionalno zakonodavstvo i realizovali ih u planu i programu svih škola za medicinske sestre.\nOd Crne Gore, kao zemlje kandidata za članstvo u EU, zahtijeva se da prihvati Acquis prije priključivanja Evropskoj uniji, uključujući i Poglavlje 3. Zakonodavstvo EU mora biti integrisano u nacionalni pravni poredak Crne Gore do datuma pristupanja, od kada će morati da se primjenjuje. Stoga, svi programi obrazovanja medicinskih sestara moraju da budu usklađeni sa ovom Direktivom, i nemoguće je predvidjeti situaciju u kojoj bi Crna Gora bila primljena u EU ukoliko se obrazovanje medicinskih sestara ne uskladi sa Acquis-em.\nEFN u potpunosti podržava stav Senata UCG koji se odnosi na Odluku Vlade Crne Gore o studijskom programu Visoka medicinska škola Medicinskog fakulteta u Beranama od 2. juna, 2017.\nEFN apeluje na sve političare i donosioce odluka u Crnoj Gori da proaktivno primijene pravnu tekovinu EU i da podrže Univerzitet Crne Gore i medicinske sestre jer su oni "kamen temeljac" crnogorskog zdravstvenog sistema.\nTrebaju nam motivisane sestre koje njeguju građane kroz zdravstveni sistem, koje bdiju nad pacijentima i dostupne su građanima 24 sata, 7 dana sedmično; Njima je potrebno izvrsno obrazovanje!\nGeneralni Sekretar EFN\nZa Vašu informaciju: Evropska federacija udruženja medicinskih sestara (EFN) predstavlja preko 36 Nacionalnih udruženja medicinskih sestara i njihov rad utiče na svakodnevni posao 6 miliona medicinskih sestara širom Evropske unije i Evrope. EFN je nezavisan glas struke medicinske sestre, a njegova misija da se ojača status i praksa ove profesije zarad dobrobiti zdravlja građana i interesa sestara u EU i Evropi.\nEFN Letter support Montenegrin Nurses _ 23 06 2017.pdf


NATO presreće ruske avione - Domino\nNaslovna Život Gradski život NATO presreće ruske avione\nNATO presreće ruske avione\nNATO je u poslednja dva dana primetio "neobično veliki rast" aktivnosti ruskih vojnih aviona iznad Crnog, Baltičkog i Severnog mora, kao i Atlantskog okeana.\nČetiri grupe ruskih vojnih aviona, sastavljene od strateških bombardera Tu-95 Ber H, lovaca-presretača MiG-31 i drugih tipova aviona su obavljali manevre velikog obima u međunarodnom vazdušnom prostoru,.\nKao odgovor na te manevre članice NATO Norveška, Britanija, Portugal, Nemačka i Turska su poslali su svoje lovce kako bi presreli i identifikovali ruske avione.\nObim ruskih manevara neobično je velik poslednjih dana, saopštava NATO.\nTakođe, juče popodne nemačka avijacija je presrela formaciju od osam ruskih vojnih aviona, koji su leteli u medjunarodnom vazdušnom prostoru iznad Baltika.\nA to je najveći broj ruskih aviona koji je do sada registrovan na trenažnim letovima iznad Baltika, prenose nemački mediji. photo: rob shenk\nPrethodni tekstDobro došli u Njujork\nNovi Gulfstream avion je samo za tajkune


Pesma Evrovizije Torino 2022; odlična prilika da se prenesu turističke izvrsnosti Pijemonta - Turistički žurnal Pesma Evrovizije Torino 2022; odlična prilika da se prenesu turističke izvrsnosti Pijemonta - Turistički žurnal\nOd 10. do 14. maja međunarodne umetnike, novinare i turiste iz celog sveta očekuju na jednom od najpraćenijih i najpriznatijih muzičkih događaja, ne samo u Evropi. Utorak 10., četvrtak 12. i subota 14. su dani polufinala i finala u Pala Olimpico, zvaničnom mestu održavanja događaja. Kalendar kulturnih i muzičkih događaja i emisija koje će animirati grad je veoma bogat.\nDogađaj će biti prilika da se usredsredimo na turističku, kulturnu i eno-gastronomsku izvrsnost Torina i celog Pijemonta: od njegovog bogatog nasleđa umetnosti, istorije i prirode, preko najkvalitetnije gastronomske i vinske tradicije, do izvanredni pejzaži koji nude širok spektar aktivnosti na otvorenom, sporta i razonode i opuštanja. Da bi iskoristili priliku koju pruža Evrovizija, Grad Torino, region Pijemont i Privredna komora Torina, u saradnji sa Turismo Torino e Provincia i VisitPiemonte, radili su zajedno na rezervisanju posebne dobrodošlice za izaslanike iz svih krajeva svetu, upoznati ih sa teritorijom i uključiti ih u turističku komunikaciju.\nRođeno pre 66 godina kao međunarodno pevačko takmičenje po uzoru na festival u Sanremu, izdanje Evrovizije 2022. na Pala Olimpico, u organizaciji Evropske radiodifuzne unije (EBU) i Rai, biće besplatno emitovano na Evroviziji, dok će u u Italiji će biti moguće pratiti polufinale i finale uživo na Rai 1, Rai 4 i platformi TivuSat. Predstavljaju Laura Pausini, Alessandro Cattelan i Mika, događaj će ponuditi svoju pozornicu umetnicima iz 40 različitih zemalja.\nIstovremeno, Evrovizijsko selo je postavljeno u parku Valentino, zabavnom prostoru koji je otvoren od 7. do 14. maja sa punim programom koji obuhvata više od 40 sati koncerata sa međunarodnim, nacionalnim i pijemontskim umetnicima, od rok do hip-hop-a, od svetske muzike do elektronske muzike. Pored muzike, zahvaljujući 200 svedočanstava i aktivista, svaki dan će biti fokusiran na teme koje su striktno aktuelne i koje će biti važni momenti za razmišljanje: u ovom prostoru će biti i maksi-ekrani za gledanje muzičkog takmičenja uživo, štandovi za osveženje, štandovi sponzora i institucionalni. U prostoru regiona Pijemont, gde će lokalne turističke agencije ove teritorije biti prisutne u rotaciji, moći će se pronaći ilustrativni materijali, promotivni spotovi i gedžeti. Evrovizijsko selo takođe postaje prostor za razgovor o muzici, tehnologiji i biznisu, zahvaljujući sastancima Music Talk koje organizuje Privredna komora Torina u saradnji sa Gradom Torinom: od proizvođača tradicionalnih muzičkih instrumenata, kripto umetnosti i NFT-a; od studija za snimanje do muzičkih biblioteka najnovije generacije, široki sistem muzičke ekonomije biće protagonista 9, 10, 12. i 13. maja.\nMedija centar Casa Italia ponudiće domaćim i međunarodnim novinarima iskustva u hrani i vinu: Majstori ukusa Torina i njegove pokrajine, Torino DOC vina i kokteli, sirevi „Torino Cheese” će se smenjivati na bini, dok će se u Evrovizijskom selu u Valentinu razgovarati o profesijama i ekonomiji muzike, sa Music Talk terminima.\nTuristička industrija Londona planira kampanju vrednu više miliona funti


by Zoran Kanacki · 9 јануара, 2021\nIVANJICA – Igor Bondžulić je izvršio prozivku igrača na koje računa u nastavku prvenstva, uz očekivanje pojačanja.\nDrugi dan Božića je bio radni za fudbalere Javor Matisa. Uz tradicionalno obraćanje predsednika kluba Dragomira Lazovića i trenera Igora Bondžulića označen je početak priprema, u kojima će Ivanjičani pokušati da pronađu recept za opstanak u ligi. Kao i uvek Lazović je istakao da klub kao što je Javor Matis predstavlja pravo blago za gradić kraj Moravice jer se već skoro dve decenije nalazi u superligaškom takmičenju. Tako nešto je prepoznao i Fudbaslki savez Srbije pa je stigla nagrada u vidu veštačke podloge najvišeg kvaliteta. Prvih deset dana ekipa će raditi u Ivanjici a onda će uslediti selidba u Kosjerić gde će odigrati četiri kontrolne utakmice. Kako su ekipu zvanično napustili Mladenović, Župić, Mijalilović i Piščević a novi članovi Javor Matisa su Stefan Vico i golman Boris Velimirović. Očekuje se još novih imena tako da će se spisak pridošlih igrača proširiti. Bondžilić smatra da će njegovi momci uspeti da ostvare zacrtan plan, a to je opstanak u ligi.\nPred stručnim štabom i igračima je manje od mesec dana da se pripreme za nastavak prvenstva. Pred njima će biti 19 kola u kojim će pokušati da osvoje dovoljan broj bodova za mesto pod superligaškim suncem i sledeće sezone. Početak prvenstva je zakazan za 6. februar, a tada će u Ivanjici gostovati lučanska Mladost.\nHrvatski Hinkeman najbolje ocenjen od publike (video)\nby Vesna Đurović · Published 12 новембра, 2016\nNext story Krvična prijava zbog pokušaja ubistva\nPrevious story Problemi izazvani snežnim padavinama (VIDEO)


Novosti\t09.08.2019 20:46\nZbog sve veće štetnosti UV zračenja narodna poslovica 'Ko se sunca krije, bolje da ga nije' sve brže gubi smisao, a većina ljudi izbegava duže izlaganje sunčevoj svetlosti. To, s jedne strane, smanjuje mogućnost dobijanja opekotina koje, u najgorem slučaju, mogu da dovedu i do raka kože, a s druge, kod povećanog broja ljudi prouzrokuje deficit vitamina D, ključnog faktora zdravlja kostiju i zuba.\nDakle, poenta je, kao i uvek, u umerenosti. Dermatolozi uveliko poručuju da bi se od 10 do 16 časova trebalo potpuno sklanjati sa sunca, a ukoliko morate da se krećete napolju u tom vremenskom razdoblju, bilo bi dobro da se zaštitite šeširom sa većim obodom, naočarima za sunce i odećom sa dugim rukavima i nogavicama. To je ono što bi trebalo, ali... Mnogi od nas se nemarno odnose prema ovom najvećem organu na ljudskom telu, pa dođe do problema. Ukoliko izgorite, potrudite se da što efikasnije sanirate opekotinu. Najpre, naučite kako da je prepoznate – manifestuje se kao crvenilo na koži, otok, uz osećaj peckanja i bol, pa i prisustvo plikova, ako je reč o ozbiljnijoj opekotini.


Savez za Srbiju u Zaječaru održao KZN povodom razbijanja stakla na kancelariji @SPDveri. S obzirom da je policija ekspresno uhapsila nenasilne studente u Beogradu očekujemo da će biti još efikasniji da otkriju i uhapse ove prave nasilnike. https://youtu.be/KG7rPvwC1Gs – На вези\nSavez za Srbiju u Zaječaru održao KZN povodom razbijanja stakla na kancelariji @SPDveri. S obzirom da je policija ekspresno uhapsila nenasilne studente u Beogradu očekujemo da će biti još efikasniji da otkriju i uhapse ove prave nasilnike. https://youtu.be/KG7rPvwC1Gs\nSavez za Srbiju u Zaječaru održao KZN povodom razbijanja stakla na kancelariji @SPDveri.\nS obzirom da je policija ekspresno uhapsila nenasilne studente u Beogradu očekujemo da će biti još efikasniji da otkriju i uhapse ove prave nasilnike. https://youtu.be/KG7rPvwC1Gs\n← Турска: Почиње суђење службенику конзулата САД због шпијунаже\nKarikaturist Mikhail Zlatkovsky u Zagrebu →


Amnesti internešenel o Srbiji: Nekažnjeni ratni zločini, napadi na medije, diskriminacija | Insajder\nObjavljeno: 7.04.2021 | Ažurirano: 7.04.2021\nSrbija nije ostvarila napredak po pitanju procesuiranja ratnih zločina, rešavanje sudbine nestalih je u zastoju, nastavljeni su zastrašivanje i napadi na novinare, diskriminacija i nasilje u porodici, a policija je primenjivala prekomernu silu, ocenjuje se u danas objavljenom godišnjem izveštaju Amnesti internešenela (Amnesty International - AI) o stanju ljudskih prava u svetu.\nUz sve represivnijeg predsednika i bez održive opozicije, vlast je kontrolisala policiju i sudstvo, slabeći vladavinu zakona, nagrizajući politička i građanska prava i omogućavajući raširenu korupciju, navodi se u delu izveštaja koji se odnosi na Srbiju.\nAI takođe navodi da novi zakon koji obezbeđuje reparaciju za žrtve rata diskriminiše civilne žrtve, iznoseći procenu da oko 15.000 ljudi, uključujući rođake nestalih i one koji su preživeli seksualno nasilje, još nije ostvarilo pravo na odštetu.\nU izveštaju se konstatuje i da u Srbiji i dalje traje nekažnjivost odgovornih za premeštanje tela više od 900 kosovskih Albanaca s Kosova u Srbiju, 1999, a podseća se i da je specijalni izvestilac UN za vansudska pogubljenja pozvao Srbiju da procesuira više policijske zvaničnike osumnjičene za ubistvo trojice braće Bitići, američkih državljana albanskog porekla čiji su posmrtni ostaci pronađeni 2001. kao i da su u novembru su u kamenolomu u Kiževaku otkriveni ljudski ostaci za koje se veruje da su kosovski Albanci.\nKada je reč o prekormernoj upotrebi sile, AI u izveštaju navodi da je više od 70 ljudi teško povređeno, a 223 uhapšeno tokom višednevnih demonstracija u julu nakon odluke predsednika (Srbije) o zabrani javnog okupljanja i predloga o uvođenja policijskog časa tokom vikenda.\nAI u izveštaju navodi da je više od 70 ljudi teško povređeno, a 223 uhapšeno tokom višednevnih demonstracija u julu i konstatuje da je u Srbiji policija primenjivala prekomernu silu, ali da do kraja godine nije procesuiran nijedan policajac.\nKada je reč o slobodi izražavanja, AI konstatuje da su nastavljeni fizički napadi, zastrašivanje i političke klevete na društvenim mrežama protiv medijskih radnika. Podseća se, pored drugog, da je u julu Ministarstvo finansija zatražilo podatke o bankovnim računima za pojedince, istraživačke novinare i 37 nevladinih organizacija na osnovu zakona koji se koristi za istragu finansiranja terorizma i pranja novca.\nU izveštaju se još navodi da je u Srbiji nastavljena je diskriminacija etničkih manjina, da su pojačani protesti i napadi na migrante i da je povernica za ravnopravnost izvestila je o porastu govor mržnje tokom vanrednog stanja.\nNastavljeno je i prisilno vraćanje migranata u Srbiju iz zemalja članica EU i iz Srbije u susedne zemlje. U aprilu je 16 muškaraca, koji su verovali da ih premeštaju u drugi privremeni prihvatni centar zbog kovida 19, policija odvezala do južne granice i prisilila ih oružjem da pređu u Severnu Makedoniju, navodi AI u izveštaju.\nDo 25. novembra najmanje 22 žene ubio je partner ili član porodice, navodi AI u Izveštaju o stanju ljudskih prava u svetu za 2020-2021.\nPandemija i neke mere preduzete u borbi protiv kovida19 imale su poguban uticaj na živote miliona ljudi i ponovo su razotkrili, a u nekim slučajevima i pogoršali, obrasce zloupotreba i nejednakosti, ocenjuje se u novom izveštaju nevladine organizacije Amnesti internešenel (AI).\nU danas objavljenom Izveštaju o stanju ljudskih prava u svetu za 2020-2021, Amnesti navodi da je koren nekih zloupotreba bio u diskriminaciji na osnovu rase, pola... ali i ukazuje da su te zloupotrebe snažno osporili i izvojevali neke pobede pokreti poput „I crni životi su važni“ ili kampanja za prava žena.\nTokom pandemije, kako se navodi, neke zemlje uticale su na stanje ljudskih prava izbegavanjem odgovornosti ili napadima na multilateralne institucije, na šta ukazuju trendovi kod kršenja prava na život, zdravstvenu i socijalnu zaštitu, kod rodno zasnovanog nasilja i pretnji po seksualna i reproduktivna prava, kao i represije protiv neistomišljenika.\nU međuvremenu su u dugotrajnim i novim konfliktima vladine snage i oružane grupe izvršavale neselektivne i ciljane napade na civile ubijajući hiljade ljudi i tako izazvale masovno raseljavanje i humanitarne krize.\nUprkos nekoliko osuđujućih presuda za ratne zločine i zločine protiv čovečnosti, ostalo je nekažnjavanje u vreme rata i mira i, u nekim zemljama, stanje vladavine prava je pogoršano, navodi se dalje u izveštaju AI.\nDodaje se da su milioni ljudi patili zbog katastrofa pogoršanih klimatskom krizom.\nIpak, kako se ističe, mada svet izgleda kao da je u rasulu, lideri imaju priliku da merama za oporavak od pandemije i drugih kriza u oblasti ljudskih prava „ožive međunarodnu saradnju i osmisle pravedniju budućnost“.\nNavodi se da vlade treba da obezbede da vakcine protiv kovida19 budu dostupne svima i da se daju besplatno.\nTakođe, piše dalje, vlade treba da podrže razvoj globalnog fonda socijalne zaštite zasnovanog na standardima ljudskih prava.\nBogate zemlje i međunarodne finansijske institucije moraju da obezbede da sve zemlje imaju resurse potrebne da odgovore na pandemiju i oporave se od nje, uključujući kroz odlaganje plaćanja dugova ili otpis, piše u izveštaju Amnestija.\nDalje se navodi da vlade hitno moraju da preduzmu zajedničke akcije da zaustave negativne reakcije na prava žena i LGBTI osoba i sprovedu konkretne mere kako bi se dostigla rodna pravda.\nDa bi izgradile budućnost u kojoj institucije sa mandatom da štite međunarodno pravo mogu efikasno da spreče i odgovore na represiju i druga kršenja ljudskih prava, sve zemlje treba da ojačaju i u punoj meri finansiraju mehanizme i institucije UN za ljudska prava i da sarađuju sa Međunarodnim krivičnim sudom, ističe se u izveštaju AI.


Od koje članice EU se tražilo ono što se traži od Srbije? | Ministarstvo spoljnih poslova\nMinistar spoljnih poslova Nikola Selaković istakao je u intervjuu austrijskog agenciji APA da je dijalog Beograda i Prištine najvažnija tema na putu Srbije u EU, izrazivši uverenje da Beograd neće morati da odustane od Kosova za članstvo u Uniji, te da se ni od jedne zemlje kandidata nije tražilo ništa slično.\nNa pitanje da li Beograd može da se pomiri sa tim da kosovski Albanci ne žele da žive u Srbiji, odgovorio je pitanjem: “Da li je razumno da se milion Srba u Bosni i Hercegovini tera da živi u BiH?“.\nSelaković je dodao da je po pitanju Kosova međunarodna zajednica mislila da je promena granice dobro rešenje.\nSelaković je kritikovao kosovskog premijera Aljbina Kurtija, ukazujući da Priština ne želi da primeni Briselski sporazum, to jest obavezu formiranja ZSO.\nIako je Srbija, kao prvi kandidat iz regiona prihvatila novu metodologiju, nije dobila datum pristupanja, što je, kaže, ogromna razlika u odnosu na ranije runde širenja EU u kojima su uslovi i datumi bili od početka jasni.\nIsto tako, istakao je da Srbija privlači većinu stranih direktnih investicija regiona.\nU vezi pitanja borbe protiv ilegalne migracije, on je rekao da je paradoksalno da je Srbija suočena sa talasima migranata sa teritorija EU. Ukazao je da su po tom pitanju mnoge zemlje zainteresovane za partnerstvo sa Srbijom.\nGovoreći o mađarskom premijeru Viktoru Orbanu, Selaković je zahvalio na podršci.


U vodi iz slavina građana koji vodu dobijaju iz vodovoda "Breznica"insekti - PV Informer U vodi iz slavina građana koji vodu dobijaju iz vodovoda "Breznica"insekti - PV Informer\nU vodi iz slavina građana koji vodu dobijaju iz vodovoda „Breznica“insekti\n2 godine pre 1125 pregleda Izvor: PV Informer\nRedakciji web portala „PV Informer“ obratili su se zabrinuti građani iz ulica Sutjeske,Bihaćke i Boljanićke, koji vodu za piće dobijaju iz gradskog vodovoda „Breznica“da se u čašama sa vodom nalaze insekti .\nU vezi sa informacijama koje su pristigle od građana niske zone, koji vodu dobijaju sa vodovoda „Breznica“, Redakcija portala je kontaktirala nadležne iz D.o.o. „Vodovod“ i dobila informaciju da se takva pojava dešava svake godine u okviru navedenog Vodovoda u sušnom periodu, jer pumpe crpe vodu malog vodostaja , a ne posjeduju Pogon za prečišćavanje vode.Radnici Vodovoda su izašli na teren i uzeli uzorke vode koji će biti upućeni u laboratoriju u Užicu na ispitivanje.\nRukovodeći kadar u D.o.o „Vodovod“ je mnogo puta tražio od opštine Pljevlja da u Kapitalnom dijelu Opštinskog budzeta odvoji sredstva za izgradnju Pogona za prečišćavanje vode iz rijeke Breznice i jezera Otilovići da bi se konačno riješili česti problemi oko snadbjevanja grada vodom za piće.U medjuvremenu su, što im je zakonska obaveza obavjestili pljevaljsku epidemiološku i sanitarnu inspekciju o problemu koji se pojavio u ulicama niske zone iz vodovoda „Breznica“.\nRedakcija portala je takođe kontaktirala Opštinsku sanitarnu inspekciju i dobila informaciju da su upoznati sa slučajem i da su uzeti uzorci vode radi ispitivanja. Iz sanitarne inspekcije tvrde da su kod zadnjeg ispitivanja vode, protekle nedelje, iz svih gradskih Vodovoda, kao i izvora u Vodicama i gradskoj fontani svi rezultati pokazali da je voda ispravna za piće.\nU razgovoru sa direktorom Direkcije za razvoj i investicije opštine Pljevlja, Redakcija je saznala da je za izgradnju Pogona za prečišćavanje vode iz vodovoda „Breznica potrebno 1.450.000 eura, a da je za Pogon za prečišćavanje vode iz jezera Otilovići potrebno preko 4 miliona eura i da Opština nije u mogućnosti da bez podrške države i međunarodnih fondova finansira izgradnju ovih životnih projekata za građane Pljevalja.\nTakođe je naveo da će u okviru planova Budzeta za opštinu Pljevlja za 2020. godinu pokušati da uz podršku sredstava iz državnog budzeta u iznosu od pola miliona eura i izdvajanjem sredstava iz lokalnog budzeta i iz IPA fondova doći do realizacije ovog veoma značajnog Kapitalnog projekta.\nRedakcija portala“PV Informer“ je o zabrinutosti građana za svoje zdravlje iz navedenih ulica, obavjestila i predsjednika opštine Pljevlja, posebno zbog toga što se ovih dana javio povećan broj građana sa stomačnim tegobama, za šta Redakcija portala „PV Informer“ očekuje informacije iz Zavoda za Hitnu medicinsku pomoć Crne Gore, opšte Bolnice i Doma zdravlja u Pljevljima.


"JEDNOSTAVNO": Utisak da ima mnogo KOMARACA je "SUBJEKTIVNI OSEĆAJ"\nDr Branislav Pešić zamenik direktora Zavoda za biocide i medicinsku ekologiju najavio je u jutarnjem programu TV Prva da danas u Beogradu počinje akcija suzbijanja komaraca iz vazduha u Beogradu.\nNa pitanje voditelja zašto se čekalo pet dana na akciju, on je odgovorio da je u tom periodu bilo „prognozirano nestabilno vreme“. On je rekao da će akcijom biti obuhvaćena samo nenaseljena područja grada, jer avioni po zakonu smeju da lete samo iznad tih delova grada. Nakon što je voditelj konstatovao da su znači oni kršili zakon prethodnih godina, Pešić je odgovorio da su avioni „zaprašivali iznad Ratnog ostrva, a da je možda delovalo da lete iznad Novog Beograda“.\nPešić objašnjava i da je utisak da komaraca ima više nego ikad, samo „subjektivni osećaj građana“ i da ih nema ništa više nego prethodnih godina.\n„Razlika je u tome što je sada aktivna populacija komaraca, takozvanih rečnih komaraca, pripadnika roda „edes“ koji ubadaju tokom čitavog dana i to je stvorilo utisak kod građana da ih ima više. Oni ne prenose nikakve bolesti i pojavili su se zbog obilnih kiša“, rekao je Pešić i dodao da ti komarci ne prenose virus Zapadnog Nila.\nBakić odgovorio Vučiću na poziv da odabere VREME i MESTO susreta\nBeograđani napali radnike “Čistoće” jer ne praše komarce nego “nas prskaju KORON...\nBane, uzmi neki lek za dijareju. Koprian sa BJB.


Logo je sistem-integratorska kompanija sa tridesetogodišnjom tradicijom pružanja kvalitetnih usluga velikom broju klijenata. U oblasti integracije sistema slabe struje, Logo je jedna od retkih kompanija u regionu koja pruža kompletnu uslugu, od projektovanja preko instalacije do samog puštanja u rad sistema. U protekle 3 godine, kompanija beleži kontinuiran organski rast, i trenutno broji oko 100 zaposlenih. Jedan od glavnih stubova rasta kompanije su sistemi tehničke zaštite (STZ). Upravo u oblasti STZ-a, u proteklom periodu Logo je realizovao neke od najvećih projekata\ntog tipa u čitavom regionu. Naš cilj je da Logo bude najbolji integrator sistema tehničke zaštite u Srbiji! Kako bismo ostvarili cilj, pojačavamo tim inženjera koji se bavi integracijom sistema tehničke zaštite i ostalih srodnih sistema.\nBiti sistem inženjer u Logu podrazumeva kako rad za potrebe klijenata, tako i rad na internoj infrastrukturi. U okviru kompanije Logo glavni zadatak je administracija domenske infrastrukture, bazirane na Windows Server 2012R2 i 2016 operativnim sistemima. Čitav sistem je virtualizovan korišćenjem Hyper-V tehnologije, od Vas kao sistem inženjera očekuje se: praćenje rada virtualnih mašina, održavanje, update, pravljenje redovnih backup-ove, planiranje hardverskih resursa, kao i unapređivanje sistema. Za potrebe klijenta, primarni zadaci su: podizanje servera i virtualnih mašina, podešavanje storage-a, kao i podrška timu sa softverske strane pri integraciji security sistema ili IP telefonije.\nAdministracija i održavanje:\nIzveštavanje o eventualnim incidentima nad infrastrukturnom opremom\nRazvoj i unapređenje infrastrukture\nVođenje detaljne dokumentacije\nImaćete veliki prostor za napredak u karijeri i stručno usavršavanje, kako kroz učestvovanje na obukama u Srbiji tako i na seminarima, obukama i sertifikaciji u inostranstvu kod nekog od naših partnera.\nUkoliko ste zainteresovani da postanete član Logo tima, molimo Vas da pošaljete Vaš CV elektronskim putem.


Organizacija Help potpisala ugovore o donaciji za početak i razvoj poslovanja\n25.09.2018 Organizacija Help potpisala ugovore o donaciji za početak i razvoj poslovanja\nU okviru projekta „Smanjenje siromaštva kroz mogućnosti zapošljavanja u cilju pristupanja Srbije Evropskoj Uniji“ organizacija Help danas je u zgradi SO Bogatić potpisala ugovore o donaciji sa 16 finalnih korisnika. Ugovori o dodeli bespovratnih sredstava za nabavku opreme za početak ili razvoj poslovne aktivnosti, potpisani su u prosečnim iznosima od 1.500 i 2.400 evra.\n„Projektne aktivnosti su realizovane kroz dva kruga selekcije, u smislu bodovanja pristiglih aplikacija i terenskih obilazaka potencijalnih korisnika u kućnim posetama. Nakon bodovanja, po unapred utvrđenom kriterijumu za selekciju, formirana je bodovna lista korisnka donacije po prioritetu, odnosno broju bodova, gde smo, od prvobitno planiranih 15, uspeli podržati 16 biznisa u vidu dodele grantova. Krajnji korisnici donacije će u narednom periodu od strane Helpa dobiti potrebnu opremu i materijal specificiran u ugovoru. Prvi put radimo u opštini Bogatić, videli smo da postoji interesovanje građana, pa ćemo se truditi u nekom narednom periodu da ponovo ponudimo saradnju. Projekat sprovodimo do kraja 2020.godine, u okviru kojeg imamo i druge komponente poput podrške u zapošljavanju mladih kroz radnu praksu i podrške u vođenju sistema separacije otpada, kroz zajednički projekat sa Ministarstvom, tako da ima prostora da se, na ovaj ili onaj način, podrži još korisnika“, rekao je Predrag Erdoglija iz organizacije Help.\nProjekat finansira Švedska agencija za međunarodni razvoj i saradnju „Sida“, a realizuje Nemačka organizacija Help u saradnji sa Opštinom Bogatić. Potpisivanjem ugovora u aprili mesecu ove godine između Opštine Bogatić i organizacije HELP započela je saradnja na projektu čiji je opšti cilj doprinos uključivanju Roma, Romkinja i ostalih ugroženih grupa stanovništva u socijalni i ekonomski ciklus zemlje, kao i smanjenje siromaštva među ciljnim grupama.\n“Krajem prošle godine dobili smo pozivno pismo, predlog o potencijalnoj saradnji sa Help-om, u decembru je potpisan Memorandum o saradnji, a potom smo za kratko vreme potpisali i ugovor. Konkretizacija saradnje je ovo danas, ugovori o donaciji će pomoći onima koji počinju da rade i razvijaju sopstveni biznis, kao i onima koji već rade, da ga dodatno unaprede. Nadam se da je ovo samo početak jedne uspešne i dugoročne saradnje”, izjavio je Nenad Beserovac, predsednik Opštine Bogatić.\nU okviru projekta podržano je 16 biznisa – uz učešće 56 odsto žena i 56 odsto Roma – u njihovim namerama da započnu ili razviju poslovne delatnosti. Značajan doprinos u realizaciji projekta dalo je i Društvo Roma Bogatić.\nVrednost dela projekta u opštini Bogatić iznosi oko 30.000 evra, uz učešće lokalne samouprave u sufinansiranju direktnih troškova za nabavku opreme, u iznosu od 5.760 evra.\nPrema rečima predstavnika organizacije Help, ovo je tek početak saradnje u opštini Bogatić, pa je za očekivati da će sledeći konkursi biti dostupni većem broju potencijalnih korisnika.\nVi ste posetilac br: 13 205 422


Karijere :: emg.rs :: Magazin Preduzeće - najnoviji broj i arhiva\nVesna Lapčić, novinarka Ekonom:east Media Grupe dobila je nagradu Centralnoevropskog foruma za razvoj (CEDEF) i Privredne komore Srbije za najbolji prilog o CEFTA sporazumu u kategoriji štampanih medija. Konkurs je raspisan povodom predsedavanja Srbije zajedničkim CEFTA komitetom.\nEurobank EFG je za nezavisnog člana Upravnog odbora postavila Ivana Vujačića, docenta Ekonomskog fakulteta u Beogradu. Odluka o Vujačićevom imenovanju doneta je na Generalnoj skupštini EFG Eurobank, na osnovu saglasnosti Narodne banke Srbije, saopštila je EFG Eurobank. Kao Fulbrajtov stipendista, Vujačić je pohađao kurseve na Univerzitetu u Mičigenu, u En Arboru, SAD, a usavršavao se i učestvovanjem na brojnim ekonomskim seminarima ili kao gostujući predavač na univerzitetima u Kaliforniji, Berkliju, Kolumbiji, u Virdžiniji, Harvardu i mnogim drugim.\nNovi generalni direktor kompanije British American Tobacco za Srbiju i Crnu Goru od 1. novembra je Daglas Laferti, koji je na toj poziciji zamenio Kristijana Kornerupa. Laferti je bio finansijski direktor BAT-a za jugoistočnu Evropu. Karijeru u BAT-u je počeo u centrali u Londonu 2001. i od tada bio i finansijski direktor za Grčku, Maltu, Kipar i Izrael.


covid-19 Arhive - Stranica 9 od 34 - Dan u Beogradu\nNaslovna » Arhive po tagovima: covid-19 (strana 9)\nKrizni štab: Nove mere za one koji dolaze u Srbiju, stare ostaju aktuelne do 18. decembra 2020.\n14. decembar 2020. Drugi pišu 0\nKrizni štab Vlade Srbije za suzbijanje zarazne bolesti COVID-19 danas je objavio nove mere koje su tiču svih koji dolaze u Srbiju za praznike.\nRTS: Online i TV nastava za učenike osnovnih škola (14-18. decembar 2020)\n12. decembar 2020. TV i online program 0\nOnline i TV nastava za učenike osnovnih škola organizovana je radnim danima, a ovde je raspored časova od 14. do 18. decembra 2020. godine.\nVikend u Beogradu, 12. i 13. decembar 2020.\nVikend u Beogradu pred zimski raspust, 12. i 13. decembar 2020: ako ne bude padala kiša – šetnja, odlazak na pijacu, a tu su i kućni poslovi…\nSedam dana u Beogradu, 10-16. decembar 2020. (izlasci + online programi)\n10. decembar 2020. Izlasci, TV i online program 0\nOvo su događaji u Beogradu od 10. do 16. decembra 2020! Aktuelno: Festival autorskog filma, Angažman fest, Noć knjige, Kids Fest, koncerti za dž…\nRTS: Online i TV nastava za učenike osnovnih škola (7-11. decembar 2020)\n5. decembar 2020. TV i online program 0\nOnline i TV nastava za učenike osnovnih škola organizovana je radnim danima, a ovde je raspored časova od 7. do 11. decembra 2020. godine.\nVikend u Beogradu, 5. i 6. decembar 2020.\n5. decembar 2020. BG servis 0\nPrvi decembarski vikend u Beogradu, 5. i 6. decembar 2020: nove mere bezbednosti su na snazi, „zubato“ sunce i košava, izlasci su svedeni na minimum…\nOd 5. decembra 2020: Nove redukcije polazaka linija javnog gradskog prevoza i BG voza\nNove redukcije polazaka linija javnog gradskog prevoza i BG voza važiće od subote, 5. decembra 2020, u skladu sa novim merama bezbednosti.\nVlada Srbije usvojila nove mere bezbednosti – važe od 4. decembra 2020.\n3. decembar 2020. Obrati pažnju! 0\nVlada Srbije usvojila je najnovije preporuke Kriznog štaba za zaštitu zdravlja stanovništva od zarazne bolesti COVID-19 koje će važiti od 4. decembra 2020.\nSedam dana u Beogradu, 3-9. decembar 2020. (izlasci + online programi)\n3. decembar 2020. Izlasci, TV i online program 0\nOvo su događaji u Beogradu od 3. do 9. decembra 2020! Pored Festivala autorskog filma, ima zanimljivih izložbi i besplatnih koncerata.\nDa li znate… da godišnje 247.000 tona proizvedene hrane u Srbiji završi na deponijama\n2. decembar 2020. Da li znate 0\n2. decembar 2020. Obrati pažnju! 0\nIstorijski muzej Srbije je pokrenuo projekat u formi foto-konkursa „Život u Srbiji u doba korone“, u želji da dokumentuje i ovekoveči novonastale okolnosti.\nNove mere bezbednosti od 4. decembra 2020.\n1. decembar 2020. Drugi pišu 0\nNove mere bezbednosti, na preporuku Kriznog štaba, Vlada Srbije će usvojiti na sednici u četvrtak, a važiće od petka, 4. decembra 2020, objavio je Tanjug.\n1. decembar 2020. Akcije 20\nGde može da se putuje iz Srbije – decembar 2020. i Nova godina 2021.\n30. novembar 2020. BG špijun, Turizam 0\nGde može da se putuje iz Srbije tokom decembra 2020? Pandemija virusa korona sve je gora, skoro sve zemlje nedostupne, a čeka nas doček Nove godine 2021…\nIzložbe u Beogradu – decembar 2020.\n28. novembar 2020. Izložbe 0\nIzložbe u Beogradu, koje su ovde predstavljene, biće aktuelne tokom decembra 2020. u galerijama, muzejima i drugim atraktivnim prostorima.\nRTS: Online i TV nastava za učenike osnovnih škola (30. novembar – 4. decembar 2020)\n28. novembar 2020. TV i online program 0\nOnline i TV nastava za učenike osnovnih škola organizovana je radnim danima, a ovde je raspored časova od 30. novembra do 4. decembra 2020. godine.\nPage 9 of 34« Prvo...«7891011\t»\t2030...Poslednje »


Proizvođači jakih alkoholnih pića u Srbiji ubuduće će moći da se bave tom delatnošću uz jednostavnije uslove i manje troškove, i da samim tim budu konkurentniji na stranim tržištima, istaknuto je na javnoj raspravi o tom dokumentu, 13. jula 2015. godine, u Privrednoj komori Beograda.\nNovi zakon predstavlja veliki korak ka usklađivanju proizvodnje jakih alkoholnih pića u Srbiji sa Zajedničkom poljoprivrednom politikom EU, i ujedno omogućava fizičkim licima da, kroz ugovorni odnos, višak destilata prodaju registrovanim proizvođačima za dalju doradu i preradu.\nKako je objasnio Milan Ćuprić iz Ministarstva poljoprivrede i zaštite životne sredine geografska oznaka će iz individualnog prava preći u kolektivno, a novim zakonom je propisan postupak zaštite.\n"Tako ćemo stvoriti mogućnost da jaka alkoholna pića iz Srbije dobiju novu vrednost i dodatni kvalitet kojim će se isticati na tržištu u odnosu na ista takva pića iz okruženja", rekao je Ćuprić, koji je rukovodilac grupe za biljnu proizvodnju i preradu biljnih proizvoda Ministarstva poljoprivrede i zaštite životne sredine.\nPredsednik Grupacije proizvođača jakih alkoholnih pića u Privrednoj komori Beograda, Ivan Urošević, napomenuo je da će ovo zakonsko rešenje na jedinstven način regulisati oblast proizvodnje, prometa, kontrole kvaliteta, kao i postupak registracije geografske oznake za jaka alkoholna pića.\nSada će svako ko želi moći da se bavi proizvodnjom ovih pića u zakonskim okvirima. Proizvođači su obavezni da proizvedu zdravstveno bezbedan proizvod i oni su u potpunosti odgovorni za svoj proizvod i kvalitet, naveo je Urošević.


Prethodne nedelje evropsku i svetsku ekonomiju je zatekla vest o rekordnom padu Euribora, to jest kamatne stope po kojoj grupa izabranih evropskih banaka međusobno pozajmljuje novac.\nTa stopa je već nekoliko dana u padu i danas je izmedu -0,3 i -0,5 odsto, u zavisnosti od vremenskog okvira pozajmljivanja.\nTo je znak da tržišta očekuju pad cena odnosno deflaciju, uprkos politici nezapamćene emisije svežeg novca koje je Evropska centralna banka (ECB) sprovela od početka krize uzrokovane virusom korona, naveo je saradnik CEP-a Marko Obradović koji je koordinator Radne grupe Nacionalnog konventa o EU koja prati pregovore u pristupanju Srbije EU u poglavljima 4 i 9.\nTakvo ponašanje, kako kaže, dalje deluje na smanjenje privredne aktivnosti i investicija, a potom i na smanjenje zaposlenosti, što dalje uzrokuje spiralu negativnih efekata na ekonomiju.\nPad evropske kamate utiče i na cenu kredita.\nSmanjenje Euribora generalno pozitivno deluje na sve dužnike, naročito ako su zaključili kreditne ugovore sa bankama u kojima je kamatna stopa na pozajmljena sredstva izražena kao zbir marže banke i Euribora, naveo je Obradović.\nDirektna posledica pada Euribora je da će većina dužnika u narednom periodu mesečno plaćati niže rate.\nDakle i oni projekti sa nižim očekivanim profitima u uslovima niže kamate, postaju ekonomski mogući. Nažalost, razlozi odlaganja investiranja danas nisu uzrokovani ekonomskim već zdravstvenim faktorima koji ograničavaju poslovanje.\nTo je i razlog zašto je Euribor pao uprkos trudu ECB da se to ne desi – tržište je pod snažnim uticajem neekonomskih faktora.\nNegativna cena novca, dakle, iako u kratkom roku deluje da olakšava poslovanje i smanjuje teret dužnika, nije poželjna pojava već je posledica velikih problema sa kojima se suočavaju ekonomije Evrope i sveta, objašnjava Obradović.\nTakođe, dugoročno bi ostanak Euribora u negativnoj zoni značio ekstremno duboku krizu sa dubokim i razarajućim socijalnim posledicama, istakao je on.\nIpak, ostaje nada da ekonomska kriza izazvana virusom korona neće trajati dugo i da će oporavak privredne i investicione aktivnosti u zoni evra i njenim trgovinskim partnerima biti snažan i brz, zaključio je Obradović.\nInače, Euribor je uveden 1. januara 1999. godine, podseća Tanjug.\nNOVA PREDSEDNICA ECB NASTAVLJA S PROMENAMA Lagardova napravila preokret prvi put u 16 godina\nMMF ZABRINUT ZA ITALIJANSKU EKONOMIJU "Iskoristite niske kamate, smanjite javni dug"\nDešavanja u kompanijama u susednoj Hrvatskoj poslednjih dana ukazuju na to da stanje u privredi ove zemlje nije dobro, a slično govore i međunarodne analize, poput studije američkih stručnjaka sa Harvarda i najnovijih podataka statističke kancelarije Evropske unije, Evrostata.\nPreduzeće Promont dobilo je 2,6 miliona evra subvencija za izgradnju hotelskog kompleksa u Vrdniku u okviru kog je izgrađen hotel Fruške terme, koji je u sredu posetio predsednik Srbije Aleksandar Vučić.\nSVET JE DOBIO NOVI CENTAR "JEDNOROGA" Privatne kompanije koje vrede više od milijardu $ razvijaju se u ovoj državi\nKina je prestigla SAD i postala država s najvećim brojem jednoroga, odnosno privatnih kompanija čija vrednost iznosi najmanje jednu milijardu dolara.


Dejan Radonjić: Da popravljamo situaciju u Evroligi! – RADIO SPORT\nOčekuje nas meč protiv jako dobrog Žalgirisa, koji i ove sezone prikazuje puno i nalazi se u realnoj borbi za osam najboljih u Evroligi. Na nama je da pokušamo da odigramo dobar meč, rekao je trener košarkaša Crvene zvezde Dejan Radonjić. Duel je na programu u utorak od 19.00 u Kaunasu.\nMeč između litvanske i srpske ekipe bio je planiran za 4. februar, ali je odložen zbog više slučajeva zaraze koronavirusom u redovima crveno-belih.\nRadonjić: Da popravljamo situaciju u Evroligi\nKadrovska situacija i dalje nije zavidna, a ekipi se priključio jedino Kori Volden.\n„U svakom slučaju, naša situacija u Evroligi nam dozvoljava da možemo da imamo pristup u kome popravljamo situaciju iz utakmice u utakmicu i da uradimo sve što je u našoj moći da povratak igrača u tim bude najbezbolniji mogući“, izjavio je pred put u Kaunas trener crveno-belih, a prenosi klupski sajt.\nZvezda trenutno ima skor 7-17, dok je Žalgiris ima učinak 13-11.\n„Moraćemo na prvom mestu da odgovorimo na njihovu ‘fizičku’ igru i tu nema nekih novih stvari u odnosu na prethodne godine. To je ključ ove utakmice“, rekao je Davidovac.\nUtakmica 24. kola Evrolige između Žalgirisa i Crvene zevzde igra se u utorak od 19 sati u Kaunasu.


Sindikati: U štrajku upozorenja oko 1.000 škola – Gradskibiro.rs\nSindikati: U štrajku upozorenja oko 1.000 škola\nBEOGRAD, 25. februara 2016. (Beta) – Štrajk upozorenja danas je organizovan u oko 1.000 škola u kojima nije održan prvi čas u prepodnevnoj smeni, saopštila su tri reprezentativna sindikata prosvete.\nPredstavnici tri reprezentativna sindikata SRPS, SOS i GSPRS “Nezavisnost” rekli su da će se predstavnici sindikata prosvete u ponedeljak sastati sa premijerom Srbije od koga o očekuju da čuju koji od njihovih zahteva se može ispuniti.\nPredsednik Sindikata obrazovanja u prosveti (SOS) Branislav Pavlović je naveo da je osnovni razlog za štrajk ne sprovodjenje Sporazuma o rešavanju spornih pitanja u prosveti, potpisanog prošle godine.\n“Sve što je u tom sporazumu potpisano ništa nije ispunjeno, ako se ne računa onih bednih 7.000 koje su dobili svi zaposleni u prosveti i oni koji nisu učestvovali u štrajku. Znači svih 160.000 zaposlenih”, naveo je on.\nPrema njegovim rečima cilj štrajka upozorenja je da se popravi položaj zaposlenih u prosveti koji je izuzetno nizak i da se dovede na nivo pre smanjenja plata.\nPavlović je kazao da bi u 2016. godini ukupno povećanje u prosveti iznosilo 12,5 ako bi se uvažili zahtevi sindikata.\n“To bi bilo ukupno povećanje za celu godinu, a samo da bi se dostigao nivo od pre smanjenja plata treba 11, 1 odsto da se povećaju plate. Što znači da mi ne tražimo ništa posebno”, kazao je on.\nPrema njegovim rečima, veliku nesigurnost predstavljaće i rasporedjivanje u platne razrede i grupe.\nPredsednik Sindikata radnika u prosveti Srbije Slobodan Brajković kazao je da je obećano da će postojati jedinstveni platni razredi i ista cena rada.\n“Medjutim, sada cena rada neće biti ista kao u ostalim delatnostima. Cena rada će biti onoliko koliko je ta delatnost dobila para od budžeta. Znači ove godine za obrazovanje smo dobili tri milijarde manje”, kazao je on i dodao da para u budžetu za prosvetu nema.\nBrajković je naveo da je Zakonom o platama u javnom sektoru napravljena “improvizacija platnih razreda” i da su time ispunjene samo obaveze prema MMF-u.\nOn je najavio je i da će sindikati tužiti sudu Vladu Srbije jer nije ispunila preuzete obaveze iz ranije potpisanog Sporazuma.\nPredstavnici Unije sindikata prosvetnih radnika Srbije koji, takodje, učestvuju u današnjem štrajku upozorenja održali su odvojenu konferenciju za novinare.\nMinistarstvo prosvete tvrdi da danas prvi školski čas nije održan u oko 450 škola. Prema podacima Ministarstva dobijenim iz školskih uprava širom Srbije, štrajk upozorenja održan je u 302 osnovne škole i 151 srednjoj školi.\nZaposeni u obrazovanju stupili su danas u štrajk upozorenja jer nisu ispunjene obaveze iz Sporazuma koje su predstavnici sindikata potpisali sa predstavnicima Vlade Srbije o prekidu štrajka prošle godine. Kako je najavljeno, prvi čas neće biti održan ni u po podnevnoj smeni.


Iako će vas to iznenaditi, naučnici tvrde da se uspešan metod za prevazilaženje decembarskog stresa može pronaći na Jutubu.\nNaime, brojne studije ukazuju na to da gledanje ASMR videa predstavlja način da se poboljša koncentracija i relaksira mozak. Prema rezultatima objavljenim u časopisu „Journal of Research & Method in Education“ prijatan osećaj koji se javlja gledajući i slušajući ASMR ima višestruko pozitivne efekte na opuštanje uma i povećanje fokusa.\nTajna veza ovog Internet fenomena i bolje koncentracije leži u činjenici da nas fokusiranost na prijatne zvuke, kakvi su polagano grickanje čipsa, prolazak prstiju kroz kosu ili šaputanje, lišava nepotrebnih misli i dozvoljava nam da se opustimo i umirimo misoni tok. Kao rezultat postajemo sposobniji da staloženo i opušteno obrađujemo informacije i da ih lepo slažemo u glavi.\nUkoliko je i vama neophodno da malo „osvežite glavu“, pogledajte ovaj video i uverite se sami u njegovu delotvornost:\nASMR video film


SAD i Indija proširuju bezbednosno partnerstvo\nIzvor: B92, 28.Jul.2021, 15:35\nDiplomate Indije i Sjedinjenih Država obećale su danas da će proširiti multilateralno bezbednosno partnerstvo.\nKao i da će produbiti odnose između dve zemlje usled zabrinutosti zbog sve većeg uticaja Kine u regionu.\nAmerički državni sekretar Entoni Blinken i indijski ministar spoljnih poslova Subrahmaniam DŽaišankar sastali su se u Nju Delhiju, u nastojanju da ojačaju regionalni front u borbi protiv sve većeg uticaja Pekinga u Indo-pacifičkom regionu i da >> Pročitaj celu vest na sajtu B92 << intenziviraju saradnju u Avganistanu, prenosi agencija AP.\nOni su pohvalili međusobnu pomoć u borbi protiv koron virusa, i naveli su da je njihovo partnerstvo u oblasti vakcina pokušaj da se okonča pandemija.\n"Na svetu je malo odnosa koji su vitalniji od odnosa između SAD i Indije. Mi smo dve vodeće svetske demokratije i naša raznolikost podgreva našu nacionalnu snagu'''', rekao je Blinken na zajedničkoj konferenciji za novinare.


Asocijacija mladih SDA Sarajevo posjetila mlade iz AK partije u Istanbulu - informativa.ba\nVijesti Asocijacija mladih SDA Sarajevo posjetila mlade iz AK partije u Istanbulu\nAsocijacija mladih SDA Sarajevo posjetila mlade iz AK partije u Istanbulu\nČlanovi Asocijacije mladih SDA Sarajevo su od 18.do 24. oktobra boravili u Istanbulu i učestvovali na političkom programu „Election Exchange Balkans“ u organizaciji mladih iz AK partije Istanbul.\nČlanovi AM, zajedno s mladima iz drugih gradova Bosne i Hercegovine i Balkana, imali su priliku učestvovati na niz predizbornih aktivnosti koje se provode po općinama u Istanbulu, a fokus su bile općine u kojima žive Bošnjaci i ljudi porijeklom s Balkana.\nKroz organizirane sastanke i kućne posjete mladi su imali priliku da direktno komuniciraju s Bošnjacima o političkoj situaciji u Turskoj, a upriličeni su bili i sastanci s udruženjima Bošnjaka i naroda s Balkana, kao i posjete historijskom nasljeđu Istanbula.\nSvoje obraćanje na balkanskoj TV Rumeli je imao Adis Holjan predsjednik AM SDA Sarajevo koji je istakao da je Program posjete Turskoj bio veoma koristan za učesnike jer su imali priliku vidjeti način i metode provođenja kampanje u najjačoj stranci u Turskoj.\nIzrazio je nadu da će iskustva iz Istanbula biti korisna i za kampanju koju će Asocijacija primijeniti i u svojim općinama na narednim općinskim izborima gdje je cilj osvajanje što većeg broj „mladih“ mandata u općinskim vijećma, saopćio je Press AM SDA Sarajevo.\nOznake: #Asocijacija mladih SDA Sarajevo #SDA #posjeta #Istanbul #Election Exchange Balkans


RTS :: "Diana Budisavljević je spasavala srpsku decu"\nOtvorena tema "Diana Budisavljević je spasavala srpsku decu"\nponedeljak, 20. jul 2020, 10:40 -> 11:22\nTirolski list „Tiroler Tageszeitung“ (TT) objavio je 19. jula članak u kome Horst Šrajber, austrijski stručnjak za kulturu sećanja, komentariše činjenice o spomen-ploči koja bi trebalo da bude postavljena u čast Diane Budisavljević, rođene u Inzbruku.\nDiana Obeker-Budisavljević spasila je više od 10.000 dece iz logora fašističkog ustaškog režima tokom Drugog svetskog rata. Svi se slažu da je ona značajan građanin tirolske prestonice. Takođe, slažu se i sa činjenicom da će njena hrabra dela biti uvažena kroz ploču na zgradi u kojoj je provela detinjstvo u ulici Marije Terezije, na „Obekser Hausu".\nJoš u februaru bio je formulisan jedan tekst, a koji se, međutim, činio netačnim, pre svega Srpskoj pravoslavnoj omladini Inzbruk (SPOJI) i Pokretu oslobodilaca Tirola, koji su inicirali sećanje na Dianu. Glavna kritika bila je da se razgovaralo o bivšoj Jugoslaviji i samo uopšteno o „deci". Odbor za kulturu grada Inzbruka je zatim ispravio pogrešno istorijsko formulisanje, te je u predlog uneto „u bivšoj Nezavisnoj državi Hrvatskoj...".\nU pogledu opšteg izraza „deca", Uši Švarcl, zamenica gradonačelnika, izjavila je da se time podrazumevaju sve žrtve, i dodala: „Ovo je samo prvi korak, prostor na ploči je ograničen i ne može sve da objasni". Sećanje nikada nije završen proces. „Naravno da ne možemo kroz samo par redova na ploči da se valjano odužimo ovoj ženi", kazala je Švarcl.\nNakon što je članak objavljen u TT-u (Tiroler Tageszeitung) i bio prenesen od strane srpskih i hrvatskih medija, Ivica Dačić, Ministar spoljnih poslova Srbije, u glavnom Dnevniku prokomentarisao je dešavanja povodom ovog slučaja. Zahtevao je da se srpska deca spomenu kao žrtve. Prema Švarcl, ovaj slučaj će mirovati preko letnje pauze kao bi se „izuzele emocije". Na jesen zatim treba postati slučaj za „šefa", gradonačelnika Georga Vilija, koji će doneti odluku kako tekst na ploči treba da glasi.\nIstoričar Horst Šrajber, stručnjak za kulturu sećanja, smatra da je ova javna diskusija važna. „Ovde se dešava suočavanje i dijalog, obe strane pokušavaju svoje pozicije da opravdaju naučnim argumentima."\nIntervencije države Srbije on smatra bespotrebnim i da ne doprinose rešavanju ove priče. Međutim, jedno je sigurno: „Diana Budisavljević je spasavala srpsku decu." Bilo bi važno da se žrtve imenuju svojim imenom, podvlači ovaj ugledni naučnik. Žestina ove diskusije ga ne iznenađuje: „Mnogi računi iz prošlog rata su otvoreni, i teško je aktuelnu diskusiju razdvojiti od toga" zaključuje Šrajber.\nAutor teksta: Aleksandra Plank, Tiroler Tageszeitung


Snežana Milisavljević: Otključajmo prirodne lepote Šumadije\nBack TURIZAM TURISTIČKE ORGANIZACIJE Snežana Milisavljević: Otključajmo prirodne lepote Šumadije\nutorak, 05 avgust 2014 08:58\nRazvojni biznis centar Kragujevac, u saradnji sa Gradskom turističkom organizacijom Kragujevac, su Dan Sv. Ilije, 2. avgust, odabrali da brojnim predstavnicima medija iz zemlje, pokažu ono o čemu su do skora samo pričali: seoski turizam šumadijskog kraja.\nOvo je bila sjajna prilika da se novinari na licu mesta upoznaju sa bogatstvom i prirodnim lepotama Šumadije, njenom gastronomijom, turističkim potencijalima, ukratko sa mogućnostima za boravak gostiju na ovom području.\nSnežana Milisavljević, direktorka Gradske turističke organizacije Kragujevac je tom prilikom istakla da su prednost ovog kraja različita domaćinstva za različite vrste gostiju. Sadržaji su takvi da mogu da zadovolje ukuse različite klijentele, onih koji žele boravak u autentičnom, etno ambijentu, i onih koji žele sav luksuz i komfor u kućama sa saunom i bazenom sa hidromasažerima. Tu je i posebna ponuda za različite grupe gostiju, za mlade, nešto starije, mlade poslovne ljude, bračne parove sa decom i sve one koji imaju afinitet prema kulturnim sadržajima, rekreativnim aktivnostima u prirodi ili jednostavno one koji žele da se odmaraju.\nIako je utisak da bi skoro svako seosko domaćinstvo na ovom terenu moglo da ispiča posebnu turističku priču, još uvek je prisutna višedecenijska loša slika o Srbiji, o selima koja odumiru, a nekada prelepa seoska domaćinstva, propadaju. Međutim, mnogi ljudi su silom prilika, morali da se vrate na sopstvena ognjišta ili ognjišta svojih predaka, ukoliko su iz sela otišli put grada u potrazi za poslom.\nSnežana Milisavljević je iznela činjenicu, potvrđenu od međunarodnih, ekonomskih stručnjaka, da su turizam i poljoprivreda mogućnosti razvoja Srbije. Pri tom su neophodna ulaganja, kako pojedinaca, kojima najčešče nedostaju finansijska sredstva da bi osposobili domaćinstva i vratili sliku starih autentičnih kuća za podneblje u kojem se nalaze, jer je upravo različitost, naše bogatstvo.\n-Naša ideja je bila da oživimo stara seoska domaćinstva, da zaposlimo ljude, da oni rade u svojim domaćinstvima, i naravno da pri tom zarade. Benefit toga je da oni ne moraju da gube vreme putujući ka velikim urbanim sredinama kako bi prodali svoje poljoprivredne proizvode, već to mogu da urade u domaćinstvima u kojima borave. Sve poljoprivredne proizvode koje imaju u svojim baštama, stoku, pilad, zimnicu koju proizvedu tokom godine, mogu da iznesu gostima na trpezu ili da tim istim gostima te proizvode prodaju. Nudeći usluge boravka, smeštaja i hrane u svojim domaćinstvima oni mogu da ostvare dodatne prihode.\nSeoski turizam omogućiva i radno angažovanje svih članova porodice, i to je jedna velika prednost.\nOsim toga, ako jedno domaćinstvo, ne može da izađe u susret svim zainteresovanim gostima, što se često dešava, daje mogućnost drugim domaćinstvima u okruženju, da se registruju i prima goste. Jedan primer dobre prakse u seoskom turizmu je inicijalna kapisla i za druge domaćine da počnu da se bave ovim poslom.\nOno što je dobro u ovom trenutku, i nadam se da će tako i ostati, je to što seoski domaćini nisu opterećeni velikim finansijskim izdacima, za registraciju domaćinstva i početak bavljenja ovim poslom, ali potreban im je kapital da bi obezbedili neophodan komfor, koji danas podrazumeva sobu sa kupatilom, da se gostu obezbedi mogućnost pripremanja i posluživanja hrane. Imajući u vidu trenutnu situaciju, mislim da je potrebno da lokalne samouprave investiraju i obezbede neka sredstva za pomoć fizičkim licima, a da država bude ta koja će pokazati dobru volju i koja će omogućiti seoskim domaćinima da počnu da rade i da sami opstaju u nekom kasnijem periodu, bez pomoći lokalne samouprave ili republičkih institucija - izjavila je Snežana Milisavljević.\nVeliki uspeh Gradske turističke organizacije Kragujevac je što je raznim aktivnostima doprinela razvoju ruralnog područja. Naime, akcija „Otvorena dvorišta“ kojom se svake godine biraju najlepša seoska dvorišta, rezultirala je sve većim brojem uređenih dvorišta na prostoru centralne Srbije.\nRazvoju ruralnog područja doprinelo je i angažovanje na marketinškom planu. Cilj GTO Kragujevac je bio da novinarima, „mostu između pružalaca usluga i krajnjih korisnika“ na najbolji način pokaže i promoviše šta je to što Šumadija ima, i da te informacije na ovaj način, dopru do krajnjih potrošača. GTO Kragujevac će se u narednom periodu truditi da dovede i što više korisnika u svoj kraj, kako bi na licu mesta„otključali“ prirodne lepote Šumadije.\nGTO Kragujevac je uspela da se za relativno kratko vreme nametne sa Međunarodnim sajmom turizma i seoskog turizma, kao centar ruralnog turizma.\n-Mislim da je profilisanje sajma u Kragujevcu, kao sajma seoskog turizma, bio odličan izbor, imajući u vidu da su i kretanja na turističkom tržištu takva da je sve više zainteresovanih za boravak i odmor u prirodi, uz mogućnost uživanja u kulturnoj ponudi, u rekreaciji, relaksaciji, spa&wellness sadržajima... Ukratko, ruralne turističke destinacije i kraća sadržajnija putovanja su sve traženija i turisti se sve češće odlučuju za ovu vrstu turizma – zaključila je Snežana Milisavljević, dodajući da smo zanemarili našu kulturu, tradiciju, način življenja, zanemarili smo nešto što je zaista predstavljalo veliki potencijal i što je naš kulturni identitet, a razvoj ruralnog turizma može to da popravi.


Porsche Leasing Moratorijum (COVID-19) - Finansijski lizing - Porsche Leasing SCG\nNa osnovu člana 10z Zakona o finansijskom lizingu i Statuta društva, kao i na osnovu Odluke o privremenim merama za davaoce lizinga u cilju očuvanja stabilnosti finansijskog sistema Narodne banke Srbije od 17.03.2020. godine, Izvršni odbor privrednog društva Porsche Leasing SCG doo Beograd, Zrenjaninski put 11, MB: 17544004, PIB: 103334127 dana 20.03.2020. godine objavljuje sledeću:\nza zastoj u otplati obaveze (moratorijum) koje proizilaze iz zaključenih ugovora o finansijskom lizingu\nPORSCHE LEASING SCG DOO BEOGRAD ovom ponudom pruža mogućnost svim svojim korisnicima usluge finansijskog lizinga (fizička lica, preduzetnici i pravna lica) da zastanu sa plaćanjima obaveza na period od 90 dana koja su predviđena zaključenim ugovorima o finansijskom lizingu i pratećim planovima otplate.\nPonuda se smatra dostavljenom svim korisnicima danom objave na internet strani društva (20.03.2020.).\nAko primalac lizinga u roku od 10 dana od objavljivanja ponude (do 30.03.2020.), ne odbije ovu ponudu za zastoj u plaćanju smatraće se da je ponudu prihvatio.\nZastoj u plaćanju počinje od isteka roka od deset dana od dana objave ove ponude, od 30.03.2020.\nUkoliko primalac lizinga želi da nastavi sa otplatom mesečnih lizing rata, tj. ukoliko ne želi da prihvati ponudu o moratorijumu, izjašnjenje treba da pošalje na e-mail adresu: moratorijum(kwfat)porscheleasing(kwfdot)rs\nIzjava o nastavku plaćanja mesečnih lizing rata treba da sadrži sledeće podatke o Primaocu lizinga:\nBroj ugovora (opciono)\nViše informacija o praktičnoj primeni odluke o moratorijumu pogledajte u reprezentativnom primeru ili pronađite pojašnjenje na web stranici Narodne banke Srbije: https://www.nbs.rs/internet/cirilica/15/mediji/vesti/20200319.html\nReprezentativni primer uz ponudu za zastoj u otplati obaveze (moratorijum) iz ugovora o finansijskom lizingu:\nTrajanje ugovora o lizingu se produžava za period trajanja moratorijuma (minimalno 90 dana)\nTokom zastoja u otplati obaveze Davalac lizinga će vršiti obračun ugovorene kamate na ostatak glavnice i obračunati iznos će srazmerno pripisati preostalim ratama lizing naknade do isteka ugovora i to nakon isteka perioda zastoja, u skladu sa instrukcijama Narodne banke Srbije, usled čega će se rate lizing naknade povećati za određeni iznos nakon isteka moratorijuma (vrednost pod brojem 4)\nPreuzmite Porsche Leasing ponudu za zastoj u otplati mesečnih lizing rata (moratorijum) (206 KB)\nPreuzmite Reprezentativni primer uz ponudu za zastoj u otplati obaveze (moratorijum) iz ugovora o finansijskom lizingu (416 KB)


Prosječna plata ni za pola potrošačke korpe - Klix.ba\nProsječna plata ni za pola potrošačke korpe\n30.11.2009. u 16:20\nStanovnici Republike Srpske s prosječnom platom koja iznosi 789 KM ne mogu kupiti ni polovinu osnovnih proizvoda iz mjesečne potrošačke korpe, ukoliko plate i režije.\nKako je izračunao Savez sindikata RS-a potrošačka korpa za četvoročlanu porodicu u RS-u za oktobar je iznosila 1.613,88, a prosječna isplaćena netoplata 789 KM i pokrivala je svega 48,8 posto korpe.\nU oktobru su i cjene rasle i to stanovanja, vode, struje i drugih energenata i to za 9,6 posto, odjeće i obuće za 0,7, hrane i bezalkoholnih i alkoholnih pića, duhana i zdravstvenih usluga za 0,2 posto u oktobru u odnosu na septembar.\nI u ovom mjesecu građani su morali najviše novca da izdvoje za troškove prehrane - 566,74 KM, za stanovanje i komunalne usluge - 486,33 , za odjeću i obuću - 155,74, prijevoz - 161, za održavanje domaćinstva - 100,2, dok su najmanje novca izdvajali za higijenu i njegu zdravlja - 72,5 maraka te za obrazovanje i kulturu - 71,37 maraka.\nIz Sindikata saopćavaju da su najveće prosječne netozarade u oktobru u RS-u isplaćene u oblasti finansijskog posredovanja - 1.238, a najmanje u ugostiteljstvu - 468, u prerađivačkoj industriji - 535, u trgovini - 549, te u građevinarstvu - 557 maraka.\nI podaci zvanične statistike ne razlikuju se mnogo od onih Saveza sindikata kada su u pitanju rast cijena, osim što direktorica Zavoda za statistiku RS-a Radmila Čičković potvrđuje i da je mjesečna inflacija u RS-u u oktobru bila 0,9, a godišnja 1,1 posto.\nPrema podacima statistike rada, ukupan broj zaposlenih u septembru bio je 252.026, što je u odnosu na mart, manje za 1,3 posto.


Press konferencija zdravstvenih radnika, Ivica Anić za mikrofonom i Dalibor Vuković (desno) - Mostar, 4. februar 2021.\nDva sindikata koji predstavljaju zdravstvene radnike u Hercegovačko-neretvanskom kantonu (HNK) na jugu Bosne i Hercegovine (BiH), dali su u četvrtak, 4. februara, rok kantonalnoj Vladi i Ministarstvu zdravstva, rada i socijalne zaštite HNK-a do ponedjeljka, 8. februara, za konačni početak pregovora i potpisivanje Kolektivnog ugovora.\nIz Sindikata su saopštili da je Općinski sud u Mostaru, po drugi put u posljednja dva mjeseca, odbacio zahtjev Vlade HNK da se uvede privremena mjera zabrane štrajka zdravstvenih radnika.\n„Mislim da su sve pravne stavke otklonjene i da sad nema više ništa što može osporavati početak naših pregovora. Očekujemo najkasnije u ponedjeljak da sjednemo za pregovarački stol oba tima (i sindikatâ i Vlade, prim. RSE) i da napokon zajedno potpišemo taj kolektivni ugovor i ispregovaramo ga“, izjavio je predsjednik Sindikata zaposlenika Sveučilišne kliničke bolnice (SKB) Mostar, Ivica Anić.\nZdravstveni radnici u HNK stupili su u generalni štrajk 10. decembra prošle godine, nakon višemjesečnih zahtjeva da se napokon potpiše novi Kolektivni ugovor.\nStari kolektivni ugovor istekao je 2019. godine, a u novom Kolektivnom ugovoru medicinari traže povećanje koeficijenta za obračun plata za po jedan bod u naredne dvije godine.\nŠtrajk je prekinut 15. decembra odlukom Općinskog suda od kojeg je to zahtijevala Vlada HNK, ali je štrajk je nastavljen 22. decembra, nakon što je sud presudio da je štrajk zakonit.\nVlada HNK i predstavnici dva sindikata koji predstavljaju zdravstvene radnike u petak 15. januara potpisali su usaglašeni protokol o pregovaranju, ali do početka pregovora nije došlo.\nU znak protesta zbog odugovlačenja kantonalne Vlade da započne pregovore, Zdravstveni radnici postavili su nedelju naveče 24. januara šator ispred zgrade kantonalne Vlade u Mostaru. Oni su tada poručili da će ostati tu do ispunjenja zahtjeva, odnosno do potpisivanja kolektivnog ugovora.\nIz sindikata su ranije saopštili da hitni slučajevi i zaraženi virusom korona primaju zdravstvenu njegu, dok su svi zakazani pregledi po ambulantama, na koje su pojedini pacijenti čekali mjesecima, otkazani.


Romanza klasična gitara R-C360, natural cena, cene Srbija, prodaja Beograd Novi Sad Niš\nEPonuda > Audio > Audio & HiFi > Gitare > Akustične gitare > Romanza Akustične gitare\nRomanza klasična gitara R-C360, natural cene\nEPonuda nije internet prodavnica već Vam omogućava da brzo i lako nađete Romanza klasična gitara R-C360, natural po najjeftinijoj ceni. Naš cilj je da kupci budu što bolje informisani o ponudi Romanza klasična gitara R-C360, natural na tržištu Srbije. Vrlo lako nalazite željeni proizvod za kategoriju Akustične gitare cene, ne morate da lutate od sajta do sajta za Romanza Akustične gitare, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Romanza klasična gitara R-C360, natural sa PRODAVCEM. EPonuda ne može da garantuje potpunu tačnost specifikacije i slika za Romanza klasična gitara R-C360, natural. Pre kupovine, podatke za Romanza klasična gitara R-C360, natural proverite na sajtu PROIZVOĐAČA.\nRomanza klasična gitara R-C380, sunburstRomanza klasična gitara R-C360, natural


Dan online - Sarena strana: Singl dua Ofenbah najbolji plesni hit godine - 2020-12-26\nSarena strana USPJEH FRANCUSKOG DVOJCA\nSingl popularnog francuskog dvojca Ofenbah „Head Shoulders Knees & Toes” proglašen je za najbolji plesni hit godine. Dorian Lo i Cesar de Rummel objavili su ovu vijest na svom Fejsbuk profilu, zahvalivši se fanovima širom svijeta uz poruku:\n– Hvala vam za svu ljubav i podršku, ovo je najbolji poklon ikada.\nPodsjetimo, francuski dvojac najpoznatiji je po singlu „Be Mine”, sa kojim su dokazali da uspješno kombinuju uticaje rokenrola i elektronske muzike.\nPosle objavljivanja numera „Around the Fire” i „You Donât Know Me” stekli su fanove među zvijezdama kao što su Robin Šulc i Tiesto, a DJ Mag ih je nominovao za najbolje debitante na muzičkoj sceni. Iste godine objavili su singl „Katchi” koji je za kratko vrijeme dosegao nevjerovatnu radijsku popularnost i potvrdio da su na svjetsku scenu donijeli potpuno novi muzički stil. U svoje nastupe ubacuju numere bendova AC/DC, Red Hot Chili Peppers, Nirvana i Daft Punk koji u njihovim remiksima provjereno prave festivalsku euforiju.


Časopis Industrija :: Kako da ne postanete žrtva prevare preko poruka\n03.08.2020 Komentari: 0\nSvakih nekoliko meseci u javnost isplivaju informacije o prevarama počinjenim putem mobilnih aplikacija za razmenu poruka, u kojima korisnici budu oštećeni za velike sume novca. Predstavljamo vam lake korake koje treba da pratite kako vam se ne bi desilo ništa slično.\nIako je uložen veliki trud da to vizuelno deluje verodostojno, imitirajući logo, font i prepoznatljive boje, ovo, naravno, nema nikakve veze sa kompanijom Rakuten Viber i jednom od najvećih komunikacionih platformi na svetu.\nU pitanju je premijum SMS servis koji naplaćuje poslate poruke čak 180 dinara, a zauzvrat vam ne daje apsolutno ništa. Može se desiti da vas ova prevara skupo košta, jer ćete se slanjem SMS poruke pretplatiti na servis, koji će vam potom periodično (pojedini i na dnevnom nivou) naplaćivati SMS po 180 dinara, iako ga vi više niste slali, niti zahtevali bilo kakvu dalju akciju.\nTako će vaš mesečni račun narasti do neslućenih razmera.\nViber nikada od vas neće tražiti da pošaljete SMS poruku, a sve novosti u vezi sa ovom platformom možete naći isključivo na njihovim zvaničnim kanalima, između ostalih i Viber Srbija Zajednici.\nUkoliko dobijete ovakvu informaciju, najbolje je da odmah isključite pretraživač, pokrenete Viber aplikaciju na svom telefonu i ukoliko ona radi - ne postoje nikakvi problemi, niti je potrebno bilo šta da uradite da vam se “odblokira” nalog, jer on i nije blokiran.\nIpak, ukoliko imate bilo kakav problem sa pokretanjem Vibera, posetite Play Store ukoliko ste Android korisnik i App Store za iPhone uređaje, te proverite da li ste preuzeli poslednju verziju aplikacije.\nU pitanju su zvanične “prodavnice” aplikacije, u kojima je ažuriranje Vibera bezbedno.\nI za kraj, da razbijemo još jedan mit - i one lančane poruke koje svakih nekoliko dana dobijate od svojih poznanika o tome kako će “Viber uskoro postati platni...” (pa sve i da ignorišemo činjenicu da je ovo “obaveštenje” napisano gramatički neispravno) takođe su prevara.\nI dalje ćete moći besplatno da uživate u aplikaciji za razmenu poruka koju u Srbiji koristi najveći broj ljudi.\nKompanija Rakuten Viber ni na koji način ne učestvuje u ovim akcijama i zloupotrebljena je u svrhe manipulacije korisnicima tj. krađe novca u korist prevaranata koji vode ovaj servis, oslanjajući se na veliku popularnost Vibera među korisnicima u našoj zemlji.\nDakle, umesto da šaljete preskupe SMS poruke da “odblokirate” svoj nalog, pokrenite Viber aplikaciju i unutar nje pošaljite neku lepu poruku, stiker ili GIF osobama do kojih vam je stalo i podsetite i sebe i njih da je ono što je najvažnije na svetu - ljubav i pažnja - uvek besplatno.\nBaš kao i Viber poruke!


Sandulović Obradoviću: Uzmi pušku pa idi malo na Kosovo da se boriš, a ne da popuješ! - Jutarnji GLASnik\nNikola Sandulović napao Obradovića: Uzmi pušku pa idi malo na Kosovo da se boriš, a ne da popuješ!\nLider Republikanske stranke Nikola Sandulović , putem društvenih mreža, obratio se lideru pokreta Dveri Bošku Obradoviću i žestoko opleo po njemu\nSandulović je na svom profilu na Fejsbuku statusom odreagovao na Obradovićevo pozivanje na puč u Srbiji.\nObjava predsednika Republikanske stranke Nikole Sandulovića\nLider Republikanske stranke direktno je opleo po Boškiću pozvavši ga da ide na Kosovo i da se bori, a ne da poziva na pučeve i nemire-prenosi Informer.\n– Predlažem Bošku Obradoviću da uzme pušku, ode na Kosovo i tamo pokaže koliki je Srbin i kako se to vraća naša teritorija – napisao je Sandulović na svom profilu na Fejsbuku-preneli su Alo,Srpski telegarf, Afera, Informer objavu predsednika Republikanske stranke Nikole Sandulovića.\nBOŠKO OBRADOVIĆ PONOVO PROVOCIRA: Već dva dana čekam da me hapse i ništa!-piše Srpski telegraf\nLider Dveri Boško Obradović ne prestaje sa provokacijama. Nakon što je na društvenim mrežama pozvao na puč i krvoproliće, juče se javno zapitao zašto ga Vojska i policija ne hapse kad ih već, sa sve porodicom, čeka..\nObradović ponovo „luduje“ po Tviteru\n– Sedim kući u Čačku sa porodicom već 48 sati i čekam hapšenje koje su tražili ministar vojni i ministar policije – kad ono ništa. Dobro, dokle ću ja da čekam da budem uhapšen zato što sam tražio poštovanje Ustava i da niko ne može da poklanja našu državnu teritoriju, pa ni predsednik – napisao je Obradović na svom Tviteru.\nPodsetimo, ministar policije Nebojša Stefanović osudio je poziv opozicije, predvođene Draganom Ðilasom, Boškom Obradovićem i Vukom Jeremićem, na puč i krvoproliće. Obradović je, naime, na svom Tviter nalogu pozvao Vojsku i policiju da uhapse predsednika Srbije Aleksandra Vučića zbog zalaganja za razgraničenje s Albancima na KiM.\n– Istovremeno pozivam časne oficire VS i MUP da uhapse predsednika Srbije zbog kršenja Ustava, gaženja predsedničke zakletve i narušavanja teritorijalnog integriteta i suvereniteta države Srbije. Zbog svega ovoga protiv Aleksandra Vučića hitno treba da bude pokrenut krivični postupak – napisao je Obradović.\nTadašnji šef BIA Saša Vukadinović je rekao Plavšiću da je izabran da likvidira Sašu Lukovca…\nTagged boško obradović, NIKOLA SANDULOVIĆ, SANDULOVIĆ\nPronađeni zdravi tasmanijski đavoli, moguć opstanak vrste


Kolašinac obezbedio normu za Svetsko prvenstvo - Sport - Dnevni list Danas\nPočetna » Sport » Kolašinac obezbedio normu za Svetsko prvenstvo\nKolašinac obezbedio normu za Svetsko prvenstvo\nSrpski atletičar Asmir Kolašinac obezbedio je normu za ovogodišnje Svetsko prvenstvo u Dohi, saopštio je večeras Atletski savez Srbije.\n2Piše: Beta 27. jula 2019. 21.26 Izmenjeno: 21.27\nKolašinac je na mitingu u Zenici bacio kuglu 20,88 metara i time prebacio preko norme koja iznosi 20,70.\nOn je rekao da je zadovoljan i srećan što je ispunio normu za njegovo peto prvenstvo sveta i da će mu sada fokus biti isključivo na finalu SP u Dohi, koje će biti održano od 27. septembra do 6. oktobra.\n„Treninzi su mi išli perfektno, ali nisam uspevao da to realizujem na takmičenju. Takmičio sam se skoro svaki vikend kako bih uspeo da izvedem idealan hitac… Sada se vraćam u bazu i fokus će mi biti isključivo na finalu SP u Dohi“, rekao je Kolašinac, a preneo ASS.\nAmir Kolašinac, AtletikaBeograd\n27. jula 2019. u 21.35\nJanko janjic kaže:\n27. jula 2019. u 23.11\nKako da uvek norme ispuniš na nekim toliko malim takmicenjima a na velikim uvek robljem?\nIma li na tim malim doping kontrole?


Oštetili ŽRS za pola miliona KM?! – Glas Regije\nDOBOJ – Protiv Voje Gojkovića, bivšeg direktora Sektora za nabavku i prodaju u “Željeznicama RS” (ŽRS), i Željka Petrovića, bivšeg šefa službe za prodaju u navedenom sektoru, policija je podnijela izvještaj Okružnom tužilaštvu u Doboju zbog zloupotrebe službenog položaja ili ovlašćenja!\nOvim izvještajem njih dvojicu, naime, sumnjiče da su između 2009. i 2011. godine oštetili ŽRS za više od pola miliona maraka.\nU policijskom izvještaju se navodi da se Gojković obavljajući funkciju direktora pomenutog sektora u periodu od decembra 2009. do maja 2011. godine, tokom kontrole tender dokumentacije za vođenje postupka javne nabavke, nije rukovodio interesima ŽRS. Umjesto toga, odobrio je i pustio u upotrebu tender dokumentaciju, iako je znao da u njoj nisu navedeni bitni elementi za računanje cijena robe i zbog čega može nastupiti šteta za ŽRS.\n– Prijavljeni je odobrio i pustio u upotrebu tendersku dokumentaciju za nabavku evrodizela EN 590, u kojoj za obračun cijene robe nije upisan podatak da su ŽRS, ukoliko gorivo nabavlja od proizvođača ili iz uvoza, oslobođene plaćanja putarine za gorivo koje koriste za pogon šinskih vozila. Iako je to znao, Gojković je u toku 2010. godine, na osnovu tenderske dokumentacije u kojoj nisu navedena oslobađanja od plaćanja putarine, potpisao sa izabranim ponuđačem iz Banjaluke, a u ime nadležnog sektora, dva ugovora i jedan aneks ugovora o kupoprodaji evrodizela EN 590 – navodi se u policijskom izvještaju i dodaje se da realizacijom potpisanih ugovora ŽRS nisu mogle ostvariti pravo na oslobađanje od plaćanja putarine u ukupnom iznosu od 510.848 KM, za koji je to preduzeće oštećeno.\nPored toga, Gojković je izabranom dobavljaču, u periodu od juna 2010. do novembra 2011. godine, potpisao i odobrio isplatu više računa, iako je znao da cijene goriva na tim računima ne odgovaraju cjenovnoj formuli kojom bi bila utvrđena cijena goriva prema osnovnom ugovoru, kao i da za navedene isporuke nije zaključen aneks ugovora. Na ovaj način dobavljač je ostvario dodatnu protivpravnu imovinsku korist od 9.127 KM.\nS druge strane, Petrovića sumnjiče da je u periodu od decembra 2009. do oktobra 2010. godine, zloupotrijebio službeno ovlašćenje na način da, iako je znao da u tenderskoj dokumentaciji za nabavku evrodizela nisu navedeni bitni elementi računanja cijena robe i da zbog toga može nastupiti šteta po ŽRS, odobrio je obavještenje o nabavci po tenderskoj dokumentaciji na osnovu koje je Gojković u ime nadležnog sektora potpisao ugovore i aneks ugovora sa pomenutim dobavljačem.\nSITI, A VITKI: Ovo je čudotvorni desert koji topi masnoće sa stomaka »\n22. Januara 2020., 0:02


Nastavak međupartijskog dijaloga - Radio Luna\nPočetna Srbija i region Društvo Nastavak međupartijskog dijaloga\nPoslanici Evropskog parlamenta Vladimir Bilčik i Tanja Fajon, kao i bivši evropski poslanici Knut Flekenštajn i Eduard Kukan, usvojili su danas „nacrt radnog dokumenta“ u okviru pripreme za sledeću rundu Međupartijskog dijaloga 17. i 18. septembra u Beogradu.\n„Ovim nacrtom radnog dokumenta želimo da damo konstruktivan doprinos Dijalogu sa konkretnim sugestijama i predlozima. Međutim, ključ za postizanje dogovora leži u rukama samih učesnika dijaloga. Njihova politička volja i njihova spremnost na kompromis biće odlučujući za ishod“, podvukli su fasilitatori iz EP. Takođe su naglasili da će učiniti sve što je u njihovoj moći da pomognu na putu ka postizanju političkog sporazuma.\nNacrt radnog dokumenta biće dostupan svim učesnicima dijaloga do kraja ove sedmice, kako bi im se dalo dovoljno vremena da reaguju pre sledeće runde dijaloga. Ove nedelje, fasilitatori EP sastaće se i sa predsednikom Narodne skupštine Srbije Ivicom Dačićem kako bi razgovarali o daljim pripremama za proces dijaloga.